مەلا یاسین: سەرمایەی وەبەرهێنان لە ٤٠ ملیار دۆلارەوە بۆ ٨٠ ملیار بەرزدەكرێتەوە – تۆڕی میدیایی خەڵک\nمەلا یاسین: سەرمایەی وەبەرهێنان لە ٤٠ ملیار دۆلارەوە بۆ ٨٠ ملیار بەرزدەكرێتەوە\n2019/09/10 - 4:55 PM\nوتەبێژی یەكێتی وەبەرهێنەرانی كوردستان ڕایدەگەیەنێت، لەو ١٠ هەزار پڕۆژەیەی پێشتر بەهۆی قەیرانی دارایی و شەڕی داعشەوە وەستابوون، ڕێژەی 70%یان دەستیان پێكردۆتەوە و دەشڵێت: “سەرمایەی وەبەرهێنان لە ٤٠ ملیار دۆلارەوە بۆ ٨٠ ملیار بەرزدەكرێتەوە”.\nیاسین مەحمود ڕەشید، وتەبێی یەكێتی وەبەرهێنەرانی كوردستان سەبارەت بە پڕۆژەكانی وەبەرهێنان و ڕەوشی وەبەرهێنان لە هەرێمی كوردستاندا بە ئاژانسی (ئانادۆڵو)ی ڕایگەیاند، “وەبەرهێنان لەهەرێمی كوردستان پێی ناوەتە قۆناغێكی نوێوە، بەتایبەتی دوای پێكهێنانی كابینەی نۆیەمی حكومەتی هەرێم و گوێبیست بوونمان بۆ كارنامەكەی حكومەتەكەی مەسرور بارزانی”.\nوتیشی، “ئەوەی ئێمە لەهەرێمی كوردستان كردوومانە وەبەرهێنانێكی زۆر جۆریی نەبوو، ڕاستە بایی زیاتر لە ٤٥ ملیار دۆلار مۆڵەتی وەبەرهێنان لە سێكتەرە جیاوازەكان هەیە، وەكو سێكتەرەكانی بازرگانی، نیشتەجێبوون، گەشتوگوزار، پەروەردە و فێركردن، تەندروستی لەگەڵ بوارەكانی دیكەشدا. وەبەرهێنانی بیانی لە هەرێمی كوردستان بەهاوبەشیشەوە ڕێژەی 25%ی كۆی سەرمایەی وەبەرهێنان تێپەڕ ناكات، بەڵام لەم كابینەیەدا حوومەتی هەرێمی كوردستان كار بۆ دوو بواری سەرەكی دەكرێت لەم ڕووەوە، ئەوانیش بریتیین لە؛ یەكەم كار بۆ زیادكردنی وەبەرهێنانی بیانی دەكات، بەتایبەت لەئێستادا كە لە خۆرهەڵاتی ناوەڕاست كێشەیەكی زۆر هەن، لەهەندێك وڵاتدا بەهۆی قەیرانی دارایی، لەهەندێك وڵاتی وەكو ئێران بەهۆی سزاكانی سەری، لە سوریا كە بە بارودۆخی شەڕدا تێدەپەڕێت، لە توركیاشدا كێشەی دراو هەیە و یاری دەكات، ئەمە وا دەكات بەپێی ئەو داتایانەی لەبەردەستی یەكێتیی وەبەرهێناندایە، وەبەرهێنەرانی ئەو وڵاتانە ڕوو بكەنە هەرێمی كوردستان”.\nوتیشی، “پێشبینی دەكەین لەماوەی چوار ساڵی داهاتوودا ڕێژەی وەبەرهێنانی بیانی لە ڕێژەی 23% بۆ 40% بەرزببێتەوە، ئەمە زۆر گرنگە. هەروەها پێشبینی دەكەین قەبارەی وەبەرهێنانیش لەم كابینەیەدا لە ٤٥ ملیار دۆلارەوە بۆ ٨٠ ملیار دۆلار زیادبكات”.\nڕاشیگەیاند، “ئەو ١٣ سێكتەرەی ئێمە لەماوەی ڕابردوودا وەبەرهێنانمان تێداكردوون سێكتەری زۆر ژێرخانی نیین، وەكو پێویست خزمەتیان بە ژێرخانی ئابووری هەرێمی كوردستان نەكردووە، بەڵام بۆ لەمەودوا حكومەت مۆڵەت بەو پڕۆژە ژێرخانیانە دەدات، بۆ ئەو كۆمپانیایانەش توانایان هەیە. بۆ نموونە لەهەرێمی كوردستان تاوەكو ئێستا لە ڕێگاوبان، ئۆتۆبان، بەنداوەكان، لە سایلۆ و فڕۆكەخانە و تەنانەت ئەو پڕۆژانەی خزمەتگوزاری ڕاستەقینە پێشكەش دەكات مۆڵەتمان نەداوە بە وەبەرهێنەر، بەڵام لەم كابینەیەدا ئەو مۆڵەتانە دەدرێت، بەتایبەت كە حكومەتی هەرێمی كوردستان ئێستا سەرقاڵی هەمواركردنەوەی یاسای وەبەرهێنانە بۆ ئەوەی بینێرێتەوە بۆ پەڕلەمان بەمەبەستی پەسەندكردنی. بۆ لەمەودوا یاساكانی PPP وBOT لەهەرێمی كوردستان كاریان پێدەكرێت”.\nوتەبێژی یەكێتی وەبەرهێنەرانی كوردستان لەدرێژەی قسەكانیدا وەبەرهێنانی لە توركیا بەنموونەیەكی باش هێنایەوە بۆ چاولێكردنی لەهەرێم و ڕایگەیاند، “ئێستا لەتوركیا فڕۆكەخانە گەورەكانی وەكو فڕۆكەخانەی ئیستانبوڵ، كە گەورەترین فڕۆكەخانەی جیهانە، حكومەت دروستی نەكردووە، بەڵكو بەو یاسایانەی باسمان كردن دروستكراون و دراون بە وەبەرهێنەر. هەروەها جگە لەوە ئەو شەقامەی، كە لە فڕۆكەخانەوە دەتباتەوە بۆ ناو ئیستانبوڵ ئەوەش گرنگە. ئێستا لە توركیا هەندێك شەقام دروستكراون كە بە پارەیە و ئۆتۆبانن. ئەمڕۆ وەبەرهێنانی هەرێمی كوردستان بەرەو ئەوە دەچێت، حكومەتی هەرێم زۆر سوودی لە وڵاتانی دراوسێ بینیوە بەتایبەت توركیا، چونكە توركیا لەڕێگەی وەبەرهێنانەوە توانیویەتی لەماوەی ١٠ ساڵی ڕابردوودا گەورەترین ژێرخان بۆ خۆی درووست بكات. ئێمە چاوەڕوانیمان هەیە وەبەرهێنانی ڕاستەقینە لەهەرێمی كوردستان بەمانای وشە دروست ببێت”.\nسەبارەت بە ژمارە و ڕێژەی پڕۆژانەی لە سەردەمی قەیرانی دارایی و شەڕی داعش لە ٢٠١٤ەوە، ڕاگیرابوون، و ئێستا دەست بەكاركردن تێیاندا كراوەتەوە، مەلا یاسین ڕایگەیاند، ” لەهەرێمی كوردستان بەشێوەیەكی گشتی لەنێوان ٤٥ بۆ ٥٠ ملیار دۆلار مۆڵەتی وەبەرهێنانمان داوە، لەو بڕە ئەوەی خزمەتگوزاری پێشكەش دەكات بایی ٢٠ ملیار دۆلار دەبێت، كە پڕۆژەی تەواوكراون. ئەوەی ماوە نزیكەی ٢٥ بۆ ٣٠ ملیار دۆلار دەبێت”.\nحكومەتی هەرێموتەبێژی یەكێتی وەبەرهێنەرانی كوردستانیەكێتی وەبەرهێنەرانی كوردستا\nلە مەڕاسیمی عاشورادا 131 كەس بوونە قوربانی


هوشیار زێباری: ئەنجامدانی هەڵبژاردن ئامادەكاری تەكنیكی، یاسایی، سیاسی، ئەمنی و نێودەوڵەتی پێویستە – تۆڕی میدیایی خەڵک\n2020/08/02 - 1:25 PM\nوەزیری پێشووی دەرەوەی عیراق ڕایدەگەیەنێت، بڕیاری ئەنجامدانی هەڵبژاردنی پێشوەختە بڕیارێكی دروستە.\nهۆشیار زێباری وەزیری پێشووی دەرەوەی عیراق لە لێدوانێكدا ئاماژە بۆ ئەوە دەكات، بڕیاری ئەنجامدانی هەڵبژاردنی پێشوەختە بڕیارێكی دروستە.\nوتیشی”ئەنجامدانی هەڵبژاردن ڕێكار و ئامادەكاری، تەكنیكی، یاسایی، سیاسی، ئەمنی و نێودەوڵەتی تایبەتی پێویستە بۆ ئەوەی لە كەشوهەوایەكی گونجاودا بەڕێوەبچێت”.\nدوای بوونی بە سەرۆك وەزیرانی عیراق، موستەفا كازمی بەڵێنی ئەنجامدانی هەڵبژاردنی پێشوەختەیدا و لە ئێستاشدا بڕیارە ساڵی داهاتوو هەڵبژاردن لە عیراق ئەنجام بدرێت.


دیێگۆ مارادۆنا ناوی تەواوی دیێگۆ ئەرماندۆ ماڕادۆنا (٣٠ـی تشرینی یەکەمی ١٩٦٠–٢٥ی تشرینی دووەمی ٢٠٢٠) یاریزانی تۆپی پێی ئەرژەنتینی بوو، زۆرترین کاریگەریی ھەبووە لە مێژووی تۆپی پێدا، بەشێکی زۆر لە وەرزشدۆستان، ئەو یاریزانە بە باشترین یاریزانی تۆپی پێی مێژوویی لە جیھاندا دادەنێن، درێژی باڵای مارادۆنا١٦٥ سانتیم بووە یاری لەھێڵەکانی ناوەڕاست و ھێرشبردن کردووە، ناوبراو یەکێکە لەباشتری یاریکەرانی جیھان لەو سەردەمەی خۆی یاری لێی کردووە، مارادۆنا یاری بۆ ھەڵبژاردەی تۆپی پێی ئارجەتین و یانەکانی ئەرجەنتینۆس جۆینەر و بۆکا جۆنیوز و بارسێلۆنا و ناپۆلی و سیڤیلا و نیو ئیل ئۆڵد بۆیس کردووە دواساتی یاریکردنیشی لە یانەی بۆکا جۆنیوزی ئارجەنتینی بووە لەگەڵ یانەکان لەساڵانی ١٩٧٦ تاوەکوو ساڵی ١٩٩٧ بەردەوام بووە و لەگەڵ ھەڵبژاردەی نیشتیمانی ئارجەنتین لە ١٩٧٧ تاوەکوو ساڵی ١٩٩٤ بەردەوام بووە، مارادۆنا ھەمیشە وەک سەرسەری یان ژمارە دە یان کوڕە ئارجەنتینییەکە ناسراوە، لەدوای وازھێنانی لەیاریکردن وەک یاریکەری تۆپی پێ ھەڵسا بە کارکردن وەک ڕاھێنەری ھەڵبژاردەی تۆپی پێێ ئارجەتین لە ساڵی ٢٠١٠ لەگەڵ ھەڵبژاردەکەی ڕاھینەر بوو بەڵام دوای گەیشتنیان بە قۆناغی ھەشتەمی جامی جیھانی فیفای ٢٠١٠ ئەوا یەکێتی تۆپی پێی ئارجەنتین لەژێر فشاری ڕاگەیاندکاران لەپۆستەکەی دورخرایەوە و ئینجا مارادۆنا لە وەرزی ٢٠١١-٢٠١٢ بووە ڕاھێنەری یانەی وەسڵی ئیماراتی لەو یانەیەش ئاستی یانەکەی بردە پێشەوە بەڵام نەیتوانی لەگەڵ یانەکە زۆرتر لە نازناوێک بەدەست بھێنێت بەمەش خەونی سەرۆک یانەی وەسڵی ئیماراتیشی نەھێنایە جێگا و لە پۆستی یانەی وەسڵی ئیماراتیش دوورخرایەوە.\nبە ئیسپانی: Diego Armando Maradona\n٢٥ی تشرینی دووەمی ٢٠٢٠(٢٠٢٠-11-٢٥) (٦٠ ساڵ ژیاوە)\nDique Luján، ئەرژەنتین\nDalma Maradona، Giannina Maradona، Diego Sinagra\nassociation football player، association football manager، ئەکتەر\nناوەڕاست (تۆپی پێ)، ھێرشبەر\nجامی جیھانیی فیفای ١٩٩٤، جامی جیھانیی فیفای ١٩٩٠، جامی جیھانیی فیفای ١٩٨٦، جامی جیھانیی فیفای ١٩٨٢، 1979 FIFA World Youth Championship\nWorld Cup Golden Ball، L'Équipe Champion of Champions\nلەدوای وازھێنانی لەیاریکردن وەک یاریکەری تۆپی پێ ھەڵسا بە کارکردن وەک ڕاھێنەری ھەڵبژاردەی تۆپی پێێ ئارجەتین لە ساڵی ٢٠١٠ لەگەڵ ھەڵبژاردەکەی ڕاھینەر بوو بەڵام دوای گەیشتنیان بە قۆناغی ھەشتەمی جامی جیھانی فیفای ٢٠١٠ ئەوا یەکێتی تۆپی پێی ئارجەنتین لەژێر فشاری ڕاگەیاندکاران لەپۆستەکەی دورخرایەوە و ئینجا مارادۆنا لە وەرزی ٢٠١١–٢٠١٢ بووە ڕاھێنەری یانەی وەسڵی ئیماراتی لەو یانەیەش ئاستی یانەکەی بردە پێشەوە بەڵام نەیتوانی لەگەڵ یانەکە زۆرتر لە نازناوێک بەدەست بھێنێت بەمەش خەونی سەرۆک یانەی وەسڵی ئیماراتیشی نەھێنایە جێگا و لە پۆستی یانەی وەسڵی ئیماراتیش دوورخرایەوە.\nئامارەکان وەک ڕاھێنەردەستکاری\nJanuary 1994 June 1994 7001120000000000000١٢ 7000100000000000000١ 7000600000000000000٦ 7000500000000000000٥ &07000833000000000000٨٫٣٣\nMay 1995 November 1995 7001110000000000000١١ 7000200000000000000٢ 7000600000000000000٦ 7000300000000000000٣ 7001181800000000000١٨٫١٨\nNovember 2008 July 2010 7001240000000000000٢٤ 7001180000000000000١٨ 5000000000000000000٠ 7000600000000000000٦ 7001750000000000000٧٥٫٠٠\nMay 2011 July 2012 7001230000000000000٢٣ 7001110000000000000١١ 7000300000000000000٣ 7000900000000000000٩ 7001478300000000000٤٧٫٨٣\nApril 2017 April 2018 7001110000000000000١١ 7000700000000000000٧ 7000300000000000000٣ 7000100000000000000١ 7001636400000000000٦٣٫٦٤\nSeptember 2018 June 2019 7001380000000000000٣٨ 7001200000000000000٢٠ 7000900000000000000٩ 7000900000000000000٩ 7001526300000000000٥٢٫٦٣\nSeptember 2019 November 2020 7001210000000000000٢١ 7000800000000000000٨ 7000400000000000000٤ 7000900000000000000٩ 7001381000000000000٣٨٫١٠\n^ "مارادۆنا ڕەوانەی ماڵەوە کرایەوە". aa. لە ڕێکەوتی 25ی تشرینی دووەمی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "مارادۆنا کۆچی دواییکرد". xendan. لە ڕێکەوتی 25ی تشرینی دووەمی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "مارادۆنا کۆچی دواییکرد". sharpress. لە ڕێکەوتی 25ی تشرینی دووەمی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Maradona dies aged 60: tributes and reaction - latest updates". theguardian. لە ڕێکەوتی 25ی تشرینی دووەمی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "وفاة أسطورة کرة القدم الأرجنتینی دییغو مارادونا عن 60 عاما متأثرا بأزمة قلبیة". france24. لە ڕێکەوتی 25ی تشرینی دووەمی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "مارادۆنا کۆچی دواییکرد". rudaw. لە ڕێکەوتی 25ی تشرینی دووەمی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ De Calò، Alessandro (2011). Il calcio di Maradona ai raggi X (بە زمانی Italian). La Gazzetta dello Sport. پەڕە 6. ڕاگرتنی CS1: زمانی نەناسراو (link)\n^ Josef Bobrowsky (9 July 2009). "Artemio Franchi Trophy 1993". RSSSF. لە ڕەسەنەوە ئەرشیڤ کراوە لە 19 October 2020. لە ڕێکەوتی ١٦ی ئەیلوولی ٢٠١٨ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ ی ا ب پ ت ج چ ح De Calò، Alessandro (2011). Il calcio di Maradona ai raggi X (بە زمانی Italian). La Gazzetta dello Sport. پەڕەکان 94–95. ڕاگرتنی CS1: زمانی نەناسراو (link)\n^ "Estadísticas con la Selección Argentina". diegomaradona.com. لە ڕەسەنەوە ئەرشیڤ کراوە لە 11 October 2009. لە ڕێکەوتی ٢٣ی تشرینی یەکەمی ٢٠٢٠ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Pierrend، José Luis (30 July 2001). "Diego Armando Maradona – International Appearances". Rec.Sport.Soccer Statistics Foundation. لە ڕەسەنەوە ئەرشیڤ کراوە لە 2 November 2001. لە ڕێکەوتی ٢٥ی حوزەیرانی ٢٠١٨ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=دیێگۆ_مارادۆنا&oldid=735055»\nدواجار لە ٠٩:٤١ی ٥ی کانوونی یەکەمی ٢٠٢٠ دەستکاری کراوە\nئەم پەڕەیە دواجار لە ٠٩:٤١ی ٥ی کانوونی یەکەمی ٢٠٢٠ نوێ کراوەتەوە.


2019-08-18 [06:13 AM]\nجێگری پارێزگاری هه‌ڵه‌بجه رایگه‌یاند، كۆماری ئیسلامی به فه‌رمی بڕیاری به فه‌رمیكردنی چه‌ند ده‌روازه‌یه‌كی سنووریی له‌گه‌ڵ هه‌رێمی كوردستان ده‌ركردووه.\nكاوه عه‌لی كه‌ریم، جێگری پارێزگاری هه‌ڵه‌بجه له به‌یاننامه‌یه‌كدا كه ئاراسته‌ی میدیاكانی كردووه ده‌ڵێت: "سەرۆکایەتی کۆماری ئێران بە نوسراویان لە بەرواری 10/8/2019 ڕەزامەندی لەسەر بە فەرمیکردنی مەرزەکانی (کێلێ) و (شۆشمێ - تەوێڵە) و(شێخ ساڵح- پشتە) وەک مەرزی بازرگانی و گەشتیاریی کردووە".\nهه‌روه‌ها گوتوویه‌تی: "هەنگاوی داهاتوو گەیاندنی ئەو ڕەزامەندیەیە بەلایەنی پەیوەندیداری عێراقی و دەستەی دەروازە سنووریەکانی عێراق. بڕیارە لە ئایندەیەکی نزیکدا هەردوو لایەنی عێراقی و ئێرانی کۆبونەوەیەکی هاوبەش لەسەر ئەو پرسە ئەنجام بدەن. چونکە بڕیاری کۆتایی لە دەسەڵاتی هەردوو حکومەتی عێراقی و ئێران دایە".\nجێگری پارێزگاری هةڵه‌بجه ئاماژه‌ی به‌وه‌شكردووه كه لە کۆبونەوەیه‌یاندا له‌گه‌ڵ شاندی كۆماری ئیسلامی ئێران كه رۆژی لە 8/8/2019 باسیان لەوەکردووه لە کۆبونەوەی سەرۆکایەتی کۆمار بڕیاریان داوە مەرزەکانی تەوێڵە و کێلێ و پشتە بکرێنە فەرمی و ئێمەش داوای نوسراوی ڕەزامەندی بۆ بەفەرمیکردنی مەرزەکانمان کرد بۆ ئەوەی هاوکار بین لە گەیاندنی بە لایەنی فەرمی عێراق بە سوپاسەوە وێنەی نوسراوەکەیان بۆ ناردین.


هێشتا كارەكانی تەواو نەبووە پاركەكەی شارەزوور وێرانكراوە – کوردی – RojNews.News\n17/03/2020 - 6:43:20 pm\nیەكشەممە, 15 مار 2020 – 07:33 ڕۆژنیوز – هەرێم قادر\nسالم سلێمان، دانیشتووی شارۆچكەی شارەزوورە و لە بارەی کیشەی پارکەکەوە بەمشێوەیە قسەی بۆ ڕۆژنیوز کرد، وتی: “بەداخەوە پاركەكە بەجۆرێك لەجۆرەكان كەمتەرخەمی پێوە دیارە، بەتایبەت لەوكاتەی حكومەت تووشی قەیرانی دارایی بوو پشتگوێخرا، ئەو بەشانەی كە ئاوەدانكرابووە و خزمەتگوزایی تێدا بوو لەئێستادا زۆربەی شكاون، هەروەها بەشێك لەتەوالێتەكانی وێرانبوە و لەناوچوون بەكەڵكی بەكارهێنان نەماون”.\nعەتا عەبدوڵا، هاوڵاتییەكی دیكەی دانیشتووی شارۆچکەکەیە لەگەڵ منداڵەكانیدا هاتبووە پاركەکە، بەمشێوەیە دووا “پاركەكە شوێنێكی گشتییە بۆ خزمەتكردنی هاوڵاتیان دروستكراوە، بەڵام بەداخەوە هەندێك لەهاوڵاتیان نرخی ئەو پاركە نازانن بەشێكی زۆری كەرەستەكانیان شكاندووە”.\nئەوەشیخستەڕوو کە ئەگەر “پاركەكە ئاوا بێت ناتوانرێت وەك پێویست سودی لێوەربگیرێت، بدرێت بەكەرتی تایبەت ڕەنگە لەئێستای باشتر بێت، یان حكومەت خۆی چاودێری زیاتری بۆ دابین بكات، بۆ ئەوەی زیاتر پارێزراو بێت”.\nسالار ئەحمەد، سەرۆكی شارەوانی شارۆچكەی شارەزوور، لە بارەی کێشەکەوە بۆ ڕۆژنیوز، دواو وتی: “لە چەند ساڵی ڕابردوودا پاركی گشتی شار بەكۆمەڵێك خزمەتگوزارییەوە خرایە خزمەتی خەڵكەوە، بەڵام بەداخەوە لەلایەن هاوڵاتیانەوە بەشێكی كەرەستەكانی پاركەكە نەپارێزران و شكێنران، وەك WC و كۆشك و یاری منداڵان كورسییەكانی ناوی، خەڵكیش خۆی زەرەر دەكات پاركەكە والێدەكەن”.


مەكتەبی سیاسی یەكێتی لەسەر رێككەوتنی لەگەڵ پارتی بریار دەدات\nچاوەروان دەكرێت لەچەند كاتژمێری داهاتو مەكتەبی سیاسی یەكێتی نیشتمانی كوردستان بریاری كۆتایی خۆی لەسەر رەشنوسی رێككەوتنەكەی بۆ چوار ساڵی داهاتو لەگەڵ پارتی دیموكراتی كوردستان بدات، بە دوریش نازانرێت پرسی دیاریكردنی شوێنی كۆبونەوەی ئەنجومەنی پارێزگای كەركوك‌و دیاریكردنی كاندیدی یەكێتی بۆ وەرگرتنی پۆستی پارێزگاری كەركوك گرفت بۆ رێككەوتنەكەی نێوان ئەو دو حزبە باڵادەستەی هەرێم دروست بكات، بەجۆرێك پارتی داوا ده‌كات کۆبونەوەکە لەهەولێر ئه‌نجامبدرێت، به‌ڵام مه‌رجی یەکێتی ئه‌وه‌یه له‌كه‌ركوك ئه‌نجامبدرێت، پێشنیازیش هەیە لەبری ئەو دو پارێزگایە لەقەرەهەنجیر یان پردێ بەڕێوەبچێت.\nپێشتریش سەعدی ئەحمەد پیرە، وتەبێژی یەكێتی نیشتمانی كوردستان ئاگاداركردنەوەیەكی پارتی رایگەیاند ئەگەر تەنیا لەسەر یەك خاڵیش ناكۆك بن، رێككەوتنه‌كه ناكرێت، باسی لەوەشكرد كاتژمێر 11 ی پێشنیوەرۆی ئەمرۆ لەشاری سلێمانی مەكتەبی سیاسی یەكێتی نیشتمانی كوردستان بۆ گفتوگۆكردن‌و بریاردان لەسەر رەوشنوسی رێككەوتنەكەی لەگەڵ پارتی بریاری كۆتایی خۆی دەدات.\nوتەبێژەكەی یەكێتی دەڵێت " لەو كۆبونەوەیەدا دەردەكەوێت رێككەوتنە گەیشتۆتە كوێ، بەڵام ئەگەر تەنیا لەسەر یەك خاڵیش ناكۆك بین، رێككەوتن ناكرێت، لەمەكتەبی سیاسی بڕیاری كۆتایی لەسەر دەدرێت، له‌كۆبونه‌وه‌ی رۆژی 5/2/2019ی مەكتەبی سیاسی پارتی‌و یەكێتی لیژنەیەكی هاوبه‌ش پێكهێنرا به‌مه‌به‌ستی نوسینی رەشنوسی رێككەوتنێكی سیاسی 18 ماده‌یی نێوان هه‌ردو حزب، تاوەكو مەكتەبی سیاسی هەردولا واژۆی بكەن‌و بڕیاری لەسەر بدرێت.\nلەرەشنوسی وەرەقەی رێككەوتنی نێوان یەكێتی‌و پارتی جەخت لەسەر شەراكەتی راستەقینەكراوەتەوە‌و چاوەروانیش دەكرێت مەكتەبی سیاسی هەردو حزبەكە واژۆ لەسەر رێككەوتنەكەی نێوانیان بكەن، ئەمرۆ مەكتەبی سیاسی یەكێتی بریاری خۆی دەدات‌و تا ئێستاش دیار نیە كەی مەكتەبی سیاسی پارتی كۆدەبێتەوە بۆ بریاردان لەسەر ئەو رەشنوسە، لەرەشنوسەكەدا ئاماژەبەوەكراوە كە هێزی پێشمەرگە‌و هێزەكانی ئاسایشی ناوخۆ رێكبخرێنەوە بە شێوەیەك ببێتە هۆی یەكگرتنەوەیان.\nلە رەشنوسی وەرەقەی رێككەوتنی سیاسی نێوان یەكێتی نیشتمانی كوردستان‌و پارتی دیموركاتی كوردستان هاتوە "رەشنوسی رێككەوتنەكە پێكهاتوە لە 18 خاڵ و چەند بڕگەیەك و تیایدا جەختكراوەتەوە لەسەر چۆنیەتی رێكخستنی كارەكانیان لە حكومەت و پەرلەمان و فراكسیۆنەكانیان و سامانی سروشتی و دارایی و پەیوەندییەكانی دەرەوەو پرسی دەستورو یاساكان".\nلەرەشنوسەكەدا هاتوە "سەرۆك و جێگری سەرۆكی پەرلەمان هەماهەنگو یەكهەڵوێست دەبن لە پەرلەمان و ئەوەش رەنگدانەوەی دەبێت بۆ كاری پەرلەمانی لەنێوان هەردوو فراكسیۆنی یەكێتی و پارتی و هەردوولا كۆكن كە جێگری دووەمی سەرۆكی پەرلەمان بۆ لایەنی سێیەمی پێكهاتەكان دەبێت و بە راوێژو هەماهەنگی دەستنیشان بكرێت".\nبەهێزكردنی دامەزراوە دەستورییەكانی هەرێم و شەراكەتی راستەقینە، بۆ ئەوەش هەردو حیزب لە رێگەی حكومەتەوە هەوڵەكانیان دەخەنەگەڕ بۆ دوبارە رێكخستنەوەی هێزی پێشمەرگەی كوردستان و هێزەكانی ئاسایشی ناوخۆ، بەشێوەیەك ببێتە مایەی یەكگرتنەوەی تەواوەتیان.\nسەرۆك و جێگری سەرۆكی پەرلەمان هەماهەنگو یەكهەڵوێست دەبن لە پەرلەمان و ئەوەش رەنگدانەوەی دەبێت بۆ كاری پەرلەمانی لەنێوان هەردو فراكسیۆنی یەكێتی و پارتی و هەردولا كۆكن كە جێگری دوەمی سەرۆكی پەرلەمان بۆ لایەنی سێیەمی پێكهاتەكان دەبێت و بە راوێژو هەماهەنگی دەستنیشان بكرێت،\nفەرمانگەی پەیوەندییەكان و نوێنەرایەتی دەرەوەو شاندو مەراسیم و بۆنە پرۆتۆكۆڵییەكان هاوسەنگی و بەشداری لایەنە پێكهێنەرەكانی حكومەت پارێزراو دەبێت و لە خولی پێنجەمی پەرلەمانی كوردستان، رێكخستنەوەی یاسایی بۆ پەیوەندییەكانی هەرێم دەكرێت بەشێوەیەك وەزیری هەرێم بۆ ئەو بابەتە دیاری دەكرێت.\nهەردولا رێكدەكەون كە لەماوەی خولی پێنجەمی پەرلەمانی كوردستاندا دەستوری هەرێمی كوردستان تەواوبكرێت و خواستە جیاوازەكان لەسەر سیستمی سیاسی لە رێگەی دەستورەوە چارەسەر بكرێت.\nرێككەوتنی هەردوو لایەن دوور لە كێبڕكێی سیاسی بۆ دانانی پارێزگاری كەركوك و كاراكردنەوەی ئەنجومەنی پارێزگاكە وەك دەستپێشخەرییەك بۆ خۆسازدان بۆ هەڵبژاردنی پارێزگاكانی عێراق لە ساڵی (2019)دا.\nپارتی و یەكێتی كۆكن كە دامەزراوە یاساییە پەیوەندیدارەكانی هەرێم بە شەفافی سامانی ژێر زەوی و نەوت و گاز بخەنە خزمەتی خەڵكی كوردستان”و “لە رووی دارایی و داهات و خەرجییە گشتییەكانی هەرێم پێویستیان بە رێكخستنەوەیە” و “هاوهەڵوێستن لەسەر ئەوەی كابینەی نوێی حكومەتی هەرێم گرنگی بدات بە رەخساندنی هەلی كار”.\nپابەندبوونی هەردولا بەو رێككەوتنە بەهەموو خاڵەكانییەوەو پاڵپشتی حوكمڕانی سەرتاسەری كوردستان، بە ئەركی هاوبەشی هەردوولایەن دانراوە، بۆ پێكەوە بوون و بەردەوامبوونی شەراكەتی راستەقینە.\nقاسمی سلێمانی بۆ حه‌سه‌ن نه‌سروڵاو قه‌یس خزعه‌لی: گه...\nشه‌ڕه تویتی ترامپ‌و زه‌ریف\nژاڵە، لەخۆكوژەوە بۆ فریادڕەس\n"نه‌جمه‌دین كه‌ریم دوای ئازادكردنی، قه‌ده‌غه‌ی گه‌شتی ده‌ره‌وه‌ی لوبنانی لێكراوه"\nوێنەیەكی ناوازەی سێ كەسایەتی ناسراوی كورد\nخاوەن پشكەكانی چاڤی لاند لەدژی شاسوار عه‌بدولواحید خۆپیشاندان دەكەن\nكاریكاتێرە سەرنجڕاکێشەکانی ئەنگل بۆلیگان ببینە\nقاسمی سلێمانی بۆ حه‌سه‌ن نه‌سروڵاو قه‌یس خزعه‌لی: گه‌رده‌لول به‌ڕێوه‌یه ئاماده بن\nدو كۆمپانیای بیانی له‌خاوه‌ندارێتی پشكه‌كانیان له‌كۆڕه‌ك تلیكۆم بێبه‌ش ده‌كرێن\nفواد حسێن: ده‌بێت دواكه‌وتنی موچه له‌هه‌رێم چاره‌سه‌ر بكرێت\nپه‌رله‌مانی كوردستان: له‌به‌ر ریفراندۆم گه‌شتی توركیا له مونا قه‌هوه‌چی قه‌ده‌غه‌كراوه\nكه‌شناسی هه‌رێم: پێشبینی ده‌كرێت ئه‌مشه‌و باران ببارێت\nشــــەوانە بـــازاڕ \nقاسمی سلێمانی بۆ حه‌سه‌ن نه‌سروڵاو قه‌یس خزعه‌لی: گه‌رده‌ل... \n"نه‌جمه‌دین كه‌ریم دوای ئازادكردنی، قه‌ده‌غه‌ی گه‌شتی ده‌ر... \nفازڵ میرانی:هیچ هۆکارێک نابینین بۆ دەستگیرکردنی د. نەجمەدی... \nعه‌ره‌فات چۆن ژیا؟


مالیكی دواخستنی هەڵبژاردن و پێكهێنانی حكومەتی فریاگوزاری ڕەتدەكاتەوە\nسه‌رۆكی ده‌وڵه‌تی یاسا، پێكهێنانی حكومه‌تێكی فریاگوزاری ڕه‌تده‌كاتەوە و دەڵێت، پێویسته هه‌ڵبژاردنی پێشوەختەی په‌رله‌مان دوانه‌خرێت و لەكاتی خۆیدا ئه‌نجامبدرێت.\nنوری مالیكی لە بەیاننامەیەكدا ڕایگەیاندووە، “جه‌خت له ئه‌نجامدانی هه‌ڵبژاردنه‌كان له‌واده‌ی خۆی و به‌شێوه‌یه‌كی فه‌رمی و دوانه‌خراو ده‌كه‌ینه‌وه، حكومه‌تی فریاگوزاریش ڕه‌تده‌كه‌ینه‌وه، چونكه واتای یاخیبوونە له دیموكراسی، هەروەها كه‌مكردنه‌وه‌ی خواستی گه‌لە، كه سوورن له‌سه‌ر به‌شداریكردنی فراوان له‌هه‌ڵبژاردنه‌كاندا”.\nمالیكی ئاماژەی بەوەشكردووە، “كۆمسیۆن به‌رده‌وامه لە هه‌وڵه‌كانی بۆ ئه‌وه‌ی ئاماده‌كارییه‌كان كێشه و ئاڵنگاریه‌كان تێپەڕێنێت”.\nهەروەها سەرۆكی دەوڵەتی یاسا داواش له هێزه سیاسییه‌كان ده‌كات، خواستی دواخستنی هه‌ڵبژاردنه‌كان ڕەتبكەنەوە و حكومەتیش پلان و كاری جدی بكات بۆ دابینكردنی كه‌شێكی ئه‌منی، كه پارێزگاری له كاندید و ده‌نگده‌ران بكات و ڕێگه له ساخته‌كاری بگرێت.\nسەرۆکی هاوپەیمانیی دەوڵەتی یاسا ڕایدەگەیەنێت، هەڵبژاردنی پێشوەختەی پەرلەمان لە 10ی ئۆكتۆبەری ئەمساڵ و وادەی دیاریکراوی خۆیدا بەڕێوەدەچێت و…\nعامری داوای هێوركردنەوەی دۆخەكە لە لایەنەكان دەكات\nسەرۆكی هاوپەیمانیی فەتح داوا لە لایەنەكان دەكات کاروبارەکان بۆ دادگا و ئەو لیژنە ھونەرییانە بەجێبھێڵن کە دروستکراون بۆ…


کوردیپێدیا - چۆپی فەتاح\n👫 چۆپی فەتاح | پۆل: کەسایەتییەکان | زمانی بابەت: 🏳 کوردیی ناوەڕاست\nلە 1983 لەشاری کەرکووککەرکووک لەدایک بووە.\nلە 1986 لەبەر خراپبوونی باری کورد، ئەو شارەی بەجێهێشتووە.\nتا 1987 لەگەڵ باوک و دایکی لەناوچەسنورییەکانی نێوان ئێراق و ئێران ماوەتەوە.\nلە 1988 ئاوارەی ئەوروپا بووەو پاشان لەهۆڵەندا نیشتەجێ بوونە.\nلە 1990 چووەتەقوتابخانەیەکی کۆراڵ لەهۆڵەندا لەوێ فێری زانستێکی سەرەرەتایی مۆزیک بووە.\nلە 1996 چووەتەقوتابخانەی دەنگ و لەوێ بەشێوەیەکی زانستی و لەژێر چاودێڕی ماموەستا هۆڵەندێکانیدا، بەشێوەیەکی زانستی، فێرەگۆرانی چڕین بووە.\nلە 1996 چووەتەقوتابخانەی مۆزیک و بۆ ماوەی ساڵێک دەرسی کیبۆردی خوێندووە.\nلە 1999 چووەتەئەکادیمێی کوردی لەئەڵمانیا و لەوێوەدەرگاکانی هونەری کوردی بۆ کراوەتەوەو، لەڕێگای ماموەستای بەڕێز وریا ئەحمەدەوەزیاتر بوارەکەی بۆ خۆش بووەو هاریکاری کراوە.\nلە 2000 بۆ یەکەم جار دەچێتەسەر ستەیج لەشاری دانهاخی هۆڵەندا و بۆ زیاتر لەسێ هەزار کەس گۆرانی دەڵێت و، دوابەدوای ئەوەدەچێتەمیدیاتیڤی و لەپرۆگرامی شانشیین بەشداری دەکات.\nلە 2003 لەژێر کاریگەری هونەرمەندی بەتوانا بورهان موفتیدا یەکەم سیدی خۆی کەلەنۆ تراک پێکهاتووە، بەناوی (چیت ناو بنێم؟) ەوەبڵاو دەکاتەوه.\nلە 2007 دوهەم سیدی خۆی کەلەسێزدەتراک پێکهاتووە، بەناوی (ناوتدەنێم ژینۆ) بڵاودەکاتەوە.\nلەماوەی حەوت ساڵی ژیانی هونەری خۆیدا لەدەیان وڵاتی ئەوروپیدا کۆنسێرتی کردووەو، سەرەڕای ئەوەش چەندیین کۆنسێرتی لەکەنەدا و ئەمریکا و کوردستانی باکوور و کوردستانی باشور و کوردستانی رۆژهەڵاتییش کردووە.\n1. 👁 ناوت دەنێم ژینۆ\n1. 👁 Chopy\n2. 👁 Chopy Fettah\n➕ ئەم بابەتە لەلایەن: (هاوڕێ باخەوان)ەوە لە: Nov 7 2008 10:46AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 23 2018 9:35PM باشترکراوە\n👁 ئەم بابەتە 12,625 جار بینراوە\n📷 فایلی وێنە 1.0.1 9 KB Oct 27 2009 12:00AM هاوڕێ باخەوان


📝 ئەنجومەنی ناوەندی یەکێتی بە بۆنەی کۆچی دوایی عادل موراد پەیامێک بڵاودەکاتەوە بەڵگەنامەکان\n📅 کاتی تۆمارکردن May 18 2018 10:54AM\nکۆمەڵانی خەڵکی کوردستان ئەندام و کادیر و هەڤاڵانی [ زۆرتر... 👁] ✖ ✖ ✖ 0 0 ✔ 95% ✍ هـ.ب. 18-5-2018 10:54:33\n📝 بەبۆنەی کۆچی دوایی عادل موراد، مەکتەبی سیاسی یەکێتی نیشتمانیی کوردستان بەیاننامەیەکی بڵاوکردەوە بەڵگەنامەکان\n📅 کاتی تۆمارکردن May 18 2018 2:06PM\n👁 ئەم بابەتە 2,183 جار بینراوە\nمەکتەبی سیاسی(ی.ن.ک) هەواڵی کۆچی دوایی هەڤاڵ عادل [ زۆرتر... 👁] ✖ ✖ ✖ 0 0 ✔ 95% ✍ ن.ئـ. 18-5-2018 14:06:02\n📝 پرسەنامە بۆ خانەوادە و خۆشەویستانی بەرێز عادل موراد بەڵگەنامەکان\n📅 کاتی تۆمارکردن May 19 2018 1:43PM\n👁 ئەم بابەتە 2,525 جار بینراوە\nبەڕێزان ئاشنا موراد و هەموو ئەندامانی خێزان سڵاو [ زۆرتر... 👁] ✖ ✖ ✖ 0 0 ✔ 95% ✍ ن.ئـ. 19-5-2018 13:43:39\n📝 پرسەنامەی دکتۆر لەتیف ڕەشید بۆ ماڵئاوایی هەڤاڵی سەرکردە عادل موراد بەڵگەنامەکان\n📅 کاتی تۆمارکردن May 22 2018 1:54PM\nهەواڵی مەرگی هەڤاڵ و هاوڕێ و هاورێبازمان کاک عادل [ زۆرتر... 👁] ✖ ✖ ✖ 0 0 ✔ 93% ✍ ن.ئـ. 22-5-2018 13:54:28\n📝 پرسەنامەی فاروق مەلا مستەفا بە بۆنەی کۆچی دوایی عادل موراد بەڵگەنامەکان\n📅 کاتی تۆمارکردن May 18 2018 2:09PM\nسەرەخۆشی بەداخەوە کەمێک پێش ئێستا هەواڵی کۆچی نا [ زۆرتر... 👁] ✖ ✖ ✖ 0 0 ✔ 93% ✍ ن.ئـ. 18-5-2018 14:09:45\n📝 پرسەنامەی کۆمیتەی رێکخستنی دانیمارکی (ی.ن.ک) بە بۆنەی کۆچی دوایی هەڤال عادل موراد بەڵگەنامەکان\n📅 کاتی تۆمارکردن May 19 2018 4:43PM\nبەرێزان هەڤاڵانی مەکتەبی سیاسی یەکێتیی نیشتمانیی ک [ زۆرتر... 👁] ✖ ✖ ✖ 0 0 ✔ 97% ✍ هـ.ب. 19-5-2018 16:43:27\n📝 پرسەنامەی کەنەکە بۆ یەکێتی نیشتیمانیی کوردستان سەبارەت بە کۆچی دوایی بەڕێز عادل موراد بەڵگەنامەکان\n📅 کاتی تۆمارکردن May 19 2018 1:40PM\nبەڕێزان ئەنجوومەنی سەرکردایەتیی، مەکتەبی سیاسیی، [ زۆرتر... 👁] ✖ ✖ 0 1 ✔ 99% ✍ ن.ئـ. 19-5-2018 13:40:48\n👁 ئەم بابەتە 5,900 جار بینراوە\n👁 ئەم بابەتە 3,003 جار بینراوە\n📼 شێخ جەعفەر شێخ مستەفا، چۆن باسی عادل موڕاد دەکات ڤیدیۆ\n📅 کاتی تۆمارکردن May 25 2018 11:18PM\n... [ زۆرتر... 👁] ✖ ✖ 📼 0 2 ✔ 94% ✍ ن.ئـ. 25-5-2018 23:18:51


قازانج له‌نه‌وتی كوردستان، روسه‌كانی شاگه‌شكه كردوه - ئاوێنه\nهه‌رێمی كوردستان رێكه‌وتنێكی ستراتیژی له‌بواری نه‌وت‌و غازی سروشتی له‌گه‌ڵ گه‌وره كۆمپانیای روسی (روسنه‌فت) گرێدا، ئه‌وه‌ش نیگه‌رانی‌و دڵه‌ڕاوكێی له‌نێوان په‌رله‌مانتاران‌و سیاسیه‌كانی هه‌رێم دروستكردوه، به‌پێی وته‌ی روسه‌كانیش “نرخی گرێبه‌سته‌كان‌و ستراتیژی شوێنی هه‌رێمی كوردستان ئه‌وانی دڵخۆشكردوه”.\nناوه‌ڕۆكی گرێبه‌سته‌كه‌ی نێوان (كۆمپانیای روسنه‌فت‌و حكومه‌تی هه‌رێمی كوردستان) به‌نهێنی‌و ناڕونی ماوه‌ته‌وه، حكومه‌ت هیچ رونكردنه‌وه‌یه‌كی نه‌داوه، به‌ڵام به‌گوێره‌ی ئه‌و زانیارییانه‌ی كۆمپانیای روسنه‌فتی روسی‌و میدیاكانی روسیا بڵاویانكرده‌وه‌ته‌وه، ئه‌م رێکكه‌وتنه سه‌ره‌تاكه‌ی بۆ كۆتایی مانگی شوباتی ئه‌مساڵ ده‌گه‌ڕێته‌وه، به‌ڵام شیرینییه‌كه‌ی له‌كۆڕبه‌ندی ئابوری سان پترسبۆرگی روسی خورایه‌وەو هه‌رله‌وێش واژۆ كرا.\n“ده‌توانین بۆ ماوه‌ی20 ساڵ ده‌ستبه‌سه‌ر تۆڕی گواستنه‌وه‌ی نه‌وتی هه‌رێم بگرین”\nناوه‌ڕۆكی رێكکه‌وتتنامه‌كه رێگه به‌كۆمپانیای روسنه‌فت ده‌دات مانگانه 700 هه‌زار به‌رمیل نه‌وت له‌سه‌ره‌تای2017وه له‌كێڵگه‌كانی هه‌رێم بگوازێته‌وه بۆ پاڵاوتگه‌یه‌كی تایبه‌تی روسنه‌فت له‌ئه‌ڵمانیا، پاشان ئه‌م بڕه زیاتر ده‌بێت بۆ یه‌ك ملیۆن به‌رمیل له‌كۆتایی2017 دا، بۆ ئه‌و مه‌به‌سته‌ش روسنه‌فت له‌چه‌ند روەوه هاوكاری هه‌رێمی كوردستان ده‌كات ئه‌ویش “بواری كنه‌و پكشنینی نه‌وت، دروستكردنی هێڵێكی بۆری نه‌وت له‌نێوان هه‌رێم‌و توركیا”.\nبێوار خونسی، راوێژگار له‌ئه‌نجومه‌نی ئاسایشی هه‌رێمی كوردستان له‌باره‌ی رێكکه‌وتنه‌كه‌وه جه‌خت له‌سه‌ر ئه‌وه‌ده‌كاته‌وه ئه‌و رێكکه‌وتنه كاریگه‌ری باش ده‌كاته سه‌ر چالاكییه نه‌وتیه‌كانی له‌هه‌رێمی كوردستان، ئەو وتی “روسنه‌فت كاریگه‌ری ده‌بێت له‌سه‌ر به‌ستنه‌وه‌ی هێڵی بۆری كێڵگه نه‌وتیه‌كان له‌گه‌ڵ یه‌كترو هاوكات راكێشانی بۆری نه‌وتی هه‌رێم بۆ توركیا”.\nخونسی ئه‌وه بۆ ئاوێنه ئاشكرا ده‌كات تائێستا شوێنی كاركردنی روسنه‌فت له‌هه‌رێم دیارینه‌كراوه، بڕیاره5 كێڵگه‌ی نه‌وتیان بدرێتی بۆ كاركردن له‌كنه‌و پشكین تادۆزینه‌وه‌ی نه‌وت، له‌هه‌ندێ كێڵگه‌ش كاری په‌ره‌پێدانی كێڵگه‌كان ده‌كه‌ن بۆ ئه‌و مه‌به‌سته‌ش له‌گه‌ڵ حكومه‌تی هه‌رێمی كوردستان له‌گفتۆگۆ به‌رده‌وام ده‌بن، ئەو وتی “تائێستا ناوی كێڵگه‌كان ده‌ستنیشان نه‌كراون كه روسنه‌فت كاریان تێدا ده‌كات، به‌ڵام دابه‌شده‌كرێن به‌سه‌ر هه‌ر سێ پارێزگاكه‌ی هه‌رێمدا”.\nبه‌رپرسانی روسنه‌فت له‌باره‌ی رێكه‌وتنەكه‌وه دڵخۆشی خۆیان ده‌ربڕیوه كه بۆ ماوه‌ی20 ساڵ ده‌بێت‌و پێكهاتوه له5 گرێبه‌ست له‌بواره‌كانی (گواستنه‌وه‌و فرۆشتن‌و پاڵاوتن‌و دۆزینه‌وه‌ی نه‌وت‌و وه‌به‌رهێنان) له‌لایه‌ن هه‌ریه‌كه له‌هێگۆر سێچین سه‌رۆكی روسنه‌فت‌و ئاشتی هه‌ورامی وە‌زیری سامانە سروشتیه‌كان واژۆ كراوه.\nمیخائیل لیونتیف، گوتەبێژی کۆمپانیای روسنەفت له‌باره‌ی رێكکه‌وتنه‌كه‌وه ئاماژه‌ی بۆ ئه‌وه كرد‌وه ئه‌م رێكکه‌وتنه پێكهاتوه له5 رێكکه‌وتن به‌لای روسنه‌فته‌وه به‌رهه‌مهێنان‌و دروستكردنی هێڵی بۆری گرنگه، ده‌ڵێت “له‌ئه‌نجامی ئه‌م رێكکه‌وتنه‌وه ده‌توانین بۆ ماوه‌ی20 ساڵ ده‌ستبه‌سه‌ر تۆڕی گواستنه‌وه‌ی نه‌وتی هه‌رێم بگرین”.\nئه‌وه‌ش ده‌ڵێت “ئه‌م رێكکه‌وتنه كه هه‌مو بواره‌كانی سه‌رمایه‌گوزاری ده‌گرێته‌وه له‌یه‌كێك له‌ستراتیژیترین ناوچه نه‌وتیه‌كانی جیهان، كه ڕوه‌و كرانه‌وه‌یه به‌ڕوی كۆمپانیا ئه‌مریكی‌و جیهانییه‌كانی تر ده‌ڕوات ده‌یانه‌وێت له‌و ناوچه‌یه ده‌ستیان هه‌بێت”.\nبه‌گوێره‌ی زانیارییه‌كان روسنه‌فت سه‌رنجی زۆری له‌سه‌ر بڕی یه‌ده‌گی نه‌وت‌و غازی سروشتی هه‌رێمی كوردستان‌و هاوكات هه‌رزانی نرخه‌كه‌ی هه‌یه، هه‌ر ئه‌وه‌ش له‌ڕێكکه‌وتنامه‌كه‌دا ره‌نگی داوه‌ته‌وه، به‌گوێره‌ی مه‌زه‌نده‌ی وه‌زاره‌تی سامانه سروشتیه‌كانی هه‌رێمی كوردستان یه‌ده‌گی نه‌وتی خاوی هه‌رێم به45 ملیار به‌رمیل مەزەندە ده‌كرێت‌و غازی سروشتیش به4.66 ملیار مه‌تر سێجا، به‌ڵام په‌رله‌مانتاران له‌و باوه‌ڕه‌دان ئاشتی هه‌ورامی روسه‌كانی وه‌كو ئه‌مریكیه‌كان هه‌ڵخه‌ڵه‌تاندوه.\nعه‌لی حەمه‌ساڵح، جێگری سه‌رۆكی لیژنه‌ی دارایی‌و ئه‌ندامی لیژنه‌ی سامانه سروشتیه‌كانی په‌رله‌مانی كوردستان ئاماژه بۆ ئه‌وه‌ده‌كات هیچ كۆمپانیایه‌كی ستانداردی جیهانی دانی به‌وه‌دا نه‌داوه كه ئه‌و یه‌ده‌گی (نه‌وت‌و غازه)ی وه‌زاره‌تی سامانه سروشتیه‌كان داویه‌تی بەكۆمپانیا روسیه‌كه راسته، چونكه ژماره‌كان ئاشتی هه‌ورامی خۆی ده‌ستنیشانی كردوه، ئه‌و وتی “روسنه‌فت به‌هه‌ڵه‌براوه، هه‌روه‌كو چۆن ئیكسۆن مۆبیل به‌هه‌ڵه‌براو دوای خه‌رجكردنی نزیكه‌ی400 ملیۆن دۆلار له‌كێڵگه‌ی عه‌ربه‌ت‌و قه‌ره‌هه‌نجیر كشایه‌وه”.\nروسنه‌فت سه‌رنجی زۆری له‌سه‌ر بڕی یه‌ده‌گی نه‌وت‌و غازی سروشتی هه‌رێمی كوردستان‌و هاوكات هه‌رزانی نرخه‌كه‌ی هه‌یه\nئه‌و ئه‌ندامه‌ی لیژنه‌ی سامانه سروشتیه‌كانی په‌رله‌مانی كوردستان جه‌خت له‌سه‌ر ئه‌وه‌ش ده‌كاته‌وه ئه‌م گرێبه‌سته زۆر ناڕونه به‌و پێیه‌ی به‌شێكی گرێبه‌سته‌كه تایبه‌ته به‌غازی سروشتی، به‌ڵام له‌هه‌رێمی كوردستان سێ كێڵگه‌ی غازی سروشتی هه‌یه له‌وانه (میران‌و كۆڕمۆرو چه‌مچه‌ڵ) میران به‌ده‌ست گنه‌ڵ ئینێرجی توركیه‌وه‌یه‌و دو كێڵگه‌ی تریش به‌ده‌ست كۆمپانیای داناغازی ئیماراتیه‌وه هه‌یه، عه‌لی حەمه‌ساڵح سه‌رسوڕمانی خۆی ده‌ربڕی به‌رامبه‌ر ئه‌و كاره‌ی وه‌زاره‌ت وتی “نازانم وه‌زاره‌تی سامانه سروشتیه‌كان روسنه‌فت له‌كوێ جێگا ده‌كاته‌وه؟”\nهاوكات له‌باره‌ی نرخ‌و به‌های گرێبه‌ستەكه‌وه به‌گوێره‌ی زانیاری میدیای روسی ئه‌مریكی به‌های گرێبه‌سته‌كه٣ میار دۆلاره، یه‌ك ملیاری پێشه‌كی وه‌رگیراوه‌و گه‌وره‌ترین به‌های گرێبه‌سته كه له‌كۆڕبه‌ندی ئابوری سان پترسبۆرگ كرابێت، هاوكات پشكی قازانجیش به‌شێوه‌ی2 له‌سه‌ر 3 له‌نێوان كۆمپانیای روسنه‌فت‌و حكومه‌تی هه‌رێم دابه‌شكراوه، واته له‌كۆی سێ به‌ش قازانج دوبه‌شی بۆ روسنه‌فت‌و به‌شێكی قازانج بۆ كوردستان، به‌ڵام هه‌مو ئه‌وانه زۆر به‌نهێنی به‌رپرسانی یه‌كه‌می حكومه‌ت له‌پێكهاته‌ی یه‌كێتی ئه‌و بڕگانه‌یان شاردوه‌ته‌وه.\nسالار مه‌حمود، په‌رله‌مانتاری یه‌كێتی نیشتمانی كوردستان له‌باره‌ی رێكکه‌وتنه‌كه‌وه هیچ زانیاریه‌كی نیه‌و چاوه‌ڕێی هاتنه‌وه‌ی قوباد تاڵه‌بانی جێگری سه‌رۆكی حكومه‌ته كه یه‌كێك بو له‌و كه‌سانه‌ی به‌شداره له‌پێكهێنانی رێكکه‌وتنەكه له له‌نده‌نه‌وه تاسان پترسبۆرگی روسیا، ئه‌و وتی ” پەرلەمانتارانی یەکێتیش وەک پەرلەمانتارانی تری کوردستان هیچ ئاگاییەکیان لەگرێبەستەکانی نەوت نییە، بەنەوتی کەرکوک‌و ناوچەکانی زۆنی سەوزیشەوە”.\nوتیشی “لەناو یەکێتیدا بەرپرسیارێتی ئەم کەیسە کە رەهەندی سیاسیشی هەیە دەکەوێتە ئەستۆی مەکتەبی سیاسی، چونکە ئەوان بەرپرسن لەتیمی حکومەت‌و تیمی پەرلەمان‌و تیمی ئەنجومەنەکان لەکوردستان‌و بەغداش”.\nهاوشێوه‌ی قسه‌كانی سالار مه‌حمود، ئێستا له‌ئاستی شه‌قام‌و په‌رله‌مانتاران چه‌ندین پرسیار هاتوه‌ته ئاراوه به‌و پێیه‌ی هه‌رێمی كوردستان به‌شێوه‌یه‌كی خێرا له‌ناوچه‌یه‌كی (هه‌یمه‌نه ئه‌مریكی)یه‌وه خه‌ریكه ده‌بیته ناوچه‌ی نفوزی روسیا.\nقادر حاجی عه‌لی هه‌ڵسوڕاوی دیاری بزوتنه‌وه‌ی گۆڕان ئاماژه‌ی به‌وه‌كرد ئه‌و رێككه‌وتنه حكومه‌تێك كردویه‌تی کە ئه‌و حكومه‌ته شه‌رعیه‌تی خۆی له‌ژێر پرسیاردایه چونكه حكومه‌تێك نه په‌رله‌مان هه‌بێت چاودێری بكات، نه په‌رله‌مان هه‌بێت كێشه ئه‌ساسیه‌كانی بۆ یه‌كلابكاته‌وه، ته‌نانه‌ت به‌رپرسیاریه‌تیه‌كه‌ی هه‌ڵبگرێت، بۆیه پێش پارتی ده‌بێت یه‌كێتی رونكردنه‌وه‌یان بداتێ، لەبەرئەوەی “نه‌وتی كوردستان (650 بۆ700) هه‌زار به‌رمیله‌و به‌پاره‌ی باشیش ده‌فرۆشرێت، به‌ڵام كه‌مێك له‌داهاته‌كه‌ی ده‌گه‌ڕێته‌وه‌و ئه‌وی تری ده‌درێته‌وه به‌قه‌رز كه‌سیش نازانێت ئه‌و قه‌رزانه چین؟ حكومه‌تیش بۆ موچه پشت به‌داهاتی ناوخۆی ده‌به‌ستێت” وەک ناوبراو دەڵێت.\nهاوكات ئارێز عه‌بدوڵا سه‌رۆكی لیژنه‌ی وزه له‌په‌رله‌مانی عێراق له‌كۆی ئه‌و گرێبه‌سته‌ی سان پترسبۆرگ ته‌نها ئه‌وه‌ی ده‌ستكه‌وتوه كه هه‌رێم‌و روسنه‌فت رێكکه‌وتون له‌سه‌ر ئه‌وه‌ی له‌داهاتودا چه‌ند گرێبه‌ستێکی نوێ له‌ئه‌نجامی ئه‌م گرێبه‌سته‌وه بكه‌ن، وتی “ئه‌م گرێبه‌سته له‌ڕوی سیاسی‌و ئابورییه‌وه پێویستی به‌وردکردنه‌وه‌ی زیاتر هه‌یه”.\nهاوكات پێگه‌ی بلۆمبێرگی ئه‌مریكی كه به‌هێزترین كۆمپانیاو پێگه‌ی زانیاری ئه‌مریكیه سه‌باره‌ت به‌بازاڕه داراییه‌كان شیكردنه‌وه‌یه‌كی سیاسی ئابوری بۆ ئه‌م جموجوڵانه‌ی روسیا كرده‌وه له‌ڕۆژهه‌ڵاتی ناوه‌ڕاست‌و باشوری ئه‌فریقیا، پشتبه‌ستن به‌ئامارو شیكردنه‌وه‌كانی ئه‌وه‌ی خستوه‌ته‌ڕو پۆتین له‌ڕێگه‌ی روسنه‌فته‌وه كه ئێستا كۆمپانیایه‌كی گه‌وره‌ی روسیایه كار له‌سه‌ر هاتنه‌وه‌ی بۆ رۆژهه‌ڵاتی ناوه‌ڕاست ده‌كات یه‌كه‌م رێکكه‌وتنیشی له‌گه‌ڵ ئۆپیك كردو پاشان له‌گه‌ڵ میسرو دواتریش له‌گه‌ڵ قه‌ته‌ر، پێگه‌ی بلۆمبێرگ ده‌ڵێت “یارییه سیاسیه‌كانی پۆتین له‌م ناوچه‌یه بۆ كه‌مكردنه‌وه‌ی نرخی نه‌وت به‌ده‌ستهێنانی پاره‌یه بۆ ڕوسنه‌فت، سوره له‌سه‌ر ئه‌وه‌ی هه‌یمه‌نه‌ی خۆی له‌ڕۆژهه‌ڵاتی ناوه‌ڕاست بسه‌پێنێت له‌م ڕێگه‌یه‌وه”.\nبۆیه ئه‌م ترسه ئێستا زۆر به‌ڕونی به‌سیاسیه‌كان‌و په‌رله‌مانتارانه‌وه ده‌بینرێت كه پارتی‌و یه‌كێتی له‌بری پێدانی رێكه‌وتنێكی سودبه‌خبه‌ش به‌ڕوسیا كاریان له‌سه‌ر مانه‌وه‌ی پێگه‌ی خۆیان كردبێت50 ساڵی دیكه هه‌روه‌كو ئه‌وه‌ی له‌سوریا ئه‌سه‌د كردی، هه‌روه‌كو عه‌لی حه‌مه‌ساڵحیش جه‌ختی لێكرده‌وه.\nبه‌ڵام بێوار خونسی باوه‌ڕی وایه له‌ڕوی داراییه‌وه رێكکه‌وتن له‌گه‌ڵ روسه‌كان كاریگه‌ری باشی ده‌بێت به‌و پێیه‌ی پێشتر كۆمپانیا بیانیه‌كانی تر كه نه‌وتی هه‌رێمیان ده‌كڕی پاره‌ی باشیان نه‌ده‌دا، به‌ڵام له‌وكاته‌وه رێكکه‌وتن له‌گه‌ڵ ئه‌م كۆمپانیایه كراوه موچه خه‌ریكه دۆخی ئاسایی ده‌بێته‌وه ئه‌وه‌ش ده‌ڵێت “ئه‌و كۆمپانیایانه‌ی نه‌وتی كوردستانیان ده‌خسته بازاڕه‌وه گیروگرفتیان هه‌بوه”.\nنووسراوە لە 2017-06-10 4:17 pm


پارێزگای سلێمانی خاوەنى 36 ملیار بەرمیل نەوتە\nسەرەکى » نەوت و وزە » پارێزگای سلێمانی خاوەنى 36 ملیار بەرمیل نەوتە\nپارێزگای سلێمانی خاوەنى 36 ملیار بەرمیل نەوتە\n372 views\t1 ئازار 2015\nڕێکخراوی دۆر بۆ زانیاری نەوتی کوردستان، راپۆرتێك له‌سه‌ر یه‌ده‌گی نه‌وت‌و غازی كوردستان بڵاوده‌كاته‌وه‌و تێیدایه ئه‌و ناوچانه به شانشنی نەوت و غازی کوردستان ناوده‌بات.\nبەپێی ڕاپۆرتەکە، یەدەگی نەوتی پارێزگای سلێمانی هەڵەبجە و ئیدارەی گەرمیان 36 ملیار بەرمیل زیاتر و لە سەدا 65 ی کۆی یەدەگی نەوتی هەرێمی کوردستان و زیاتر لەسەدا 13 یەدەگی نەوتی عێراق پێکدەهنێت، هەروەکو لەڕووی غازی سروشتیەوە زۆر دەوڵەمەندە زیاتر لەسەدا 80 یەدەگی غازی هەرێمی کوردستان دەکەوێتە ژێر زەوی پارێزگای سلێمانی و ئیدارەی گەرمیان کە دەکاتە 5 ترلیۆن مەتر سێجا”.\nهاوکات بەپێی ڕاپۆرتەكه ” 20 بلۆکی نەوتی لە سلێمای بوونیان هەیە، کە 12 کۆمپانیای نەوتی کاریان تێدا دەکەن، کۆمپانیا ئەمریکیەکان زۆرترین پشکیان لە کۆمپانیا نەوتیەکان بەرکەوتووە، هەرچی لەبارەی ئەو بلۆکانەوە غازی سروشتیان تێدایە 3 بلۆکن و تا ساڵی 2017 بەرهەمیان دەبێت”.\nڕاپۆرتەکەی ڕێکخراوی دۆر باسی لە گرنگی نەوت و غازی سروشتی پارێزگای سلێمانی کردووە و چەند زانیاریەکانی روونکردووەتەوە کە بەپێی زانیاریەکان” لەسەدا 25 بلۆکە نەوتیەکانی سلێمانی بەدەست کۆمپانیا ئەمرکیەکانەوەن، غازی سروشتی سلێمانیش بۆ تورکیا گرنگی زۆری هەیە کە دەتوانێت بەشداربیت لە دابینکردنی پێداویستی ناوخۆیی غازی سروشتی بۆ ئەو وڵاتە و پاشان گواستنەوەی بۆ ئەوروپا”.


دیوە شارەواکانی دابەشنەکردنی مووچەی فەرمانبەران!\nکاروان عەلی شامار16/3/2020 444 جار بینراوە\nدابەشکردنی مووچەو پێدانی لە کاتی خۆیدا یەکێکە لە ئەرکە بنچینەییەکانی حکومەتی ھەرێم و مافێکی سادەی موچەخۆرانیشە کە لەبەرامبەر ئەرکەکانیاندا موچەیەکی شایستەی مانگانەیان پێ بدرێ، لەھیچ جێگایەکی ئەم کەونەدا نمونەی وەک حکومەتی ھەرێم بونی نییە، چونکە سەرباری پاشەکەتی دەیان مانگی موچەخۆران ھەنوکە لەبەھارداین و موچەی سەرەتای زستان دابەشکرێ! ئەم ئەزمونە لەحکومەتداری لە دواکەوتوترین وڵاتانی جیھانیشدا پەیرەو ناکرێ.\nلە رابردودا دۆخی کوردستان بەزۆر ھەورازو نشێوی سەختدا تێپەریووە وەلێ موچەخۆران ھیچ وەختێ پەرچەکرداری سلبیان نەنواندووە لەبەرامبەر حکومەتەکەیان، بۆ نمونە لەشەری ناوخۆدا چەندین مانگ مووچەی مامۆستاو فەرمانبەران نەدرا لێ ئەوان دەرگای مەکتەبەکانیان دانەخست و لە کارو دەوامی خۆیاندا بەردەوام بوون، بەڵام لەھەمبەر ئەو پەرۆشی و دڵسۆزییەی ھاوڵاتیاندا، حکومەت دەستەوەستانەو نەیتوانیوە ھیچ پاداشتێکی چاکەیان باتەوە!\nئەم بێ دەربەستیەی حکومەت لەئاست موچەخۆرانیدا وایکردوە بێ متمانەیەکی گەورە دروستبێ لەنێوانیاندا، یەقینم گەر مووچەخۆران دلنیابن لەوەی کە ئەو داھاتەی دەست حکومەتی ھەرێم دەکەوێ بەشی مووچەی فەرمانبەران ناکا ئەوا ئامادەن بێ مووچە دەوامی فەرمی خۆیان بکەن، بەڵام بەپێی ئەو داتاو دۆکۆمێنتانەی کە ھەن، ھەنوکە ئەو داھاتەی دەست حکومەتی ھەرێم دەکەوێ دەتوانێ مانگانە زیاد لە موچەیەکی تەواوی فەرمانبەران بدا!\nدابەشکردن و دابەشنەکردنی مووچە دوو رەھەندی سەرەکی ھەیەو گۆران و یەکێتی لێی بەرپرس نین:\nیەکەم: تەواوی سێکتەرەکانی حکومەت بە دارایی و نەوتەوە لەلایەن تاک حیزبێکەوە قۆرخ کراوە یەکێتی و گۆران تارادەیەکی کەم ئاگاداری وردەکاری بڕو داھاتی نەوتن، ئەو حیزبە لە ھەموو کات و قۆناغێکدا مووچەی فەرمانبەرانی وەک چەکێک دژ بە مووچەخۆران بەکارھێناوە و بەویستی خۆی مووچەی دابەش کردوەو ھەر بەویستی خۆشی قەیرانێکی بۆ سازاندوەو ئەرگومێنتی بۆ ھێناوەتەوە، دواتریش تەواوی ھۆکاری دواخستن و دابەشنەکردنەکەشی خستۆتە ئەستۆی لایەنەکانی تر!\nدووەم: گرنگترین شت لە ئێستایە بەرپرسانی حکومەتی ھەرێم ئەنجامی بدەن رێکەوتنە لەگەڵ بەغدا، بەڵام ئەوەی نایەوێ ئەو رێکەتنە بکرێ تەنھا تاکحزبێکە! چون ئەوان نایەنەوێ پابەست بن بە دواین رێکەوتن نێوانیانەوە کە ئەویش بریتییە لە ناردنی مانگانەی بری ٢٥٠ ھەزار بەرمیل بەرامبەر پێدانی شایستە داراییەکانی ھەرێم لێ بەرپرسانی ئەو حیزبە یەقین بوونە لەوەی کە کۆمپانیای سۆمۆ کۆمپانیایەکی شەفافەو کەمتر دەتوانرێ ئیختیلاسی داھات و قوتی خەڵکی تیا بکرێ بۆیە نایەنەوێ ئەو رێکەوتنە لەم کاتەیا برواتە بواری جێبەجێکردنەوە!\nخولاصە، حەق وایە بزوتنەوەی گۆران و یەکێتی لەبری تەخوین کردن و شکانی یەکتر ھەلوێستی فراکسیۆنەکانیان لەھەردوو پەرلەمانی کوردستان و عیراق یەکبخەن و بۆ ئەوەی بتوانرێ سێکتەری نەوت تارادەیەک شەفافکرێ و لەدەستی پاوانخوازی و تاکحیزبی دەربکرێ و کار بکەن بۆ فرۆشتن و ناردنی نەوت لە رێگەی کۆمپانیای سۆمۆوە چون بەوەش ھیچ حیزبێک ناتوانێ بۆ مەرامی تایبەتی یاری بە چارەنوسی قوت و داھاتی مووچەخۆرانەوە بکا، ھەروەھا ھەوڵبدرێ بۆ بەلامەرکەزیکردنی پارێزگاکان و رێکخستنی داھاتی ناوخۆیی و دابەشکردنی مووچەش پابەست کرێ بە پارێزگاکانەوە بۆ ئەوەی ھاوشێوەی پارێزگاکانی عیراق سەرباری دەرگیربونیان بە دەیان ئاڵنگاری وەلێ مووچە لە کاتی خۆیدا دابەشکرێ.


كه‌سایه‌تییه‌كێ ئێزدی خه‌لاته‌كێ جیهانی وه‌رگرت\nهەواڵ / کوردستان :: پێش 3 هەفتە  :: 129 جار بینراوە\nكه‌سایه‌تییه‌كێ ئێزدی كو چه‌ندین كارێن مرۆڤایه‌تی و خێرخوازی بۆ هه‌ژاران ب تایبه‌ت زارۆیێن ئێزدی ئه‌نجام داینه خه‌لاتێ (عه‌نقاع) یێ جیهانی یێ زێرین بۆ لێبۆرینێ وه‌رگرت.\nكاوه عیدو خه‌تاری سه‌رۆكێ رێكخراوا جڤین بۆ گه‌شه‌پێدانا جڤاكی بۆ دواڕۆژ دیاركر" پشتی چه‌ندین پڕۆژه‌یێن مرۆڤایه‌تی ب تایبه‌ت بۆ زارۆیێن ئێتیم یێن دایك و بابێن خۆ د هێرشێن داعش دا ژده‌ست داین كو ماله‌ك ب هه‌می پێدڤییان بۆ دابین كرینه، كه‌سایه‌تیێ سه‌رمایه‌دارێ ئێزدی (به‌شیر كۆریه) ژلایێ ده‌زگایێ (عه‌نقاع) ب خه‌لاتێ زێرێن هاته رێزلێنان".\nدیاركر" ئه‌ڤ ده‌زگه‌هه سالانه وان كه‌سایه‌تییان خه‌لات دكه‌ت كو كارێن مرۆڤایه‌تی یێن جودا ئه‌نجام دده‌ن و دبه‌رده‌وامن ژی و كاریگه‌رییه‌كا باش ل سه‌ر ئاڤاكرنا جڤاكێ سڤیل و بلندكرنا ئاستێ ره‌وشه‌نبیریێ كرییه".\nناڤبۆری ئاماژه‌كر" كاریگه‌رترین ئه‌ركێن مرۆڤایه‌تی یێن به‌شیر كۆریه ئه‌نجام داین ڤه‌كرنا مالا جڤین یا زارۆیێن ئێتیم بوویه كو ژبلی خودانكرنا وان كار بۆ ئاڤاكرنا كه‌سایه‌تییه‌كا باش دكه‌ت و ژ ئالیێ ده‌روونی ڤه كار بۆ باشتركرنا ره‌وشا ساخله‌مییا وان كرییه".\nل خولا ئێكێ یا ڤێ خه‌لاتێ ب ناڤێ (مه‌هماتا غاندی) بوو و خولا دووێ ب ناڤێ (نێلسۆن ماندێلا) و خلوا سیێ (د. مه‌زهه‌ر محه‌مه‌د سالح) و خولا چارێ ژی (د. مه‌هدی حافز).


ساتیجیت ڕای لەبارەی سینەماوە لە نوسینی ساتیاجیت ڕای و ساندیپ ڕای – sulyon.com\n[ساتیجیت ڕای لەبارەی سینەماوە لە نوسینی ساتیاجیت ڕای و ساندیپ ڕای]\nیەکێک لە باشترین وتارەکانی ڕای بە ناونیشانی ‘ماوەیەکی درێژ لەسەر ڕێگا بچکۆلەکە’ ساڵی ١٩٥٧ لە گۆڤاری (سایت ئاند ساوند)ی سەر بە (پەیمانگای فیلمی بەریتانی)دا بڵاوکرایەوە. وتارەکە دەربارەی سەختی و ناڕەحەتییەکانی درووستکردنی یەکەمین فیلمیەتی کە دەکرێت ناونیشانەکەی بە (گۆرانیی ڕێگا بچکۆلەکە) وەربگێڕدرێت. ئەم وتارە جارێکی تر لەگەڵ ژمارەیەک وتاری تردا و لە یەکەمین کۆمەڵەوتاری ڕایدا بە ناونیشانی (فیلمەکانی ئێمە و فیلمەکانی ئەوان) ساڵی ١٩٧٦ لە هیندستان بڵاوکرایەوە. وتارێکی تر، ڕەنگە نایابترین وتاری ڕای بێت، بە ناونیشانی (لەژێر چاوانی ڕۆژئاواییدا)، کە دەربارەی تێڕوانینی خەوشداری ئەورووپی و ئەمریکییەکانە بۆ کلتووری هیندی و لەنێویشیدا سینەمای هیندی، ساڵی ١٩٨٢ لە گۆڤاری (سایت ئاند ساوند) دا بڵاوکرایەوە. ساڵی ٢٠١٢ بۆ یەکەمین جار لە کتێبێکدا، کە بریتیبوو لە دووەمین کۆمەڵەوتاری ڕای، بە ناونیشانی (تەرکیزی قووڵ: چەند تێڕامانێک دەربارەی سینەما) لە هیندستان بڵاوکرایەوە. ئێستا ئەم دووەمین کۆمەڵەوتارە لە ئەمریکادا لە لایەن چاپخانەی زانکۆیەکەوە کە خولیایەکی لەمێژینەی بۆ فیلم هەیە بە ناونیشانی (ساتیاجیت ڕەی دەربارەی سینەما) بڵاوکراوەتەوە.\nلەگەڵ ئەوەشدا دوو وتار لابراون و ئەمەش جێی پرسیارە: وتاری ‘ژیانی من، کاری من’ کە وانەگوتارێکی پێنج بەشیی ئۆتۆبایۆگرافی-ئاسا و پڕزانیارییە و ساڵی ١٩٨٢ لە شاری کالکوتا پێشکەشکراوە، هەروەها وتاری ‘دەردەسەرییەکانی بێگانەیەک’، لێکدانەوە ڕۆژنامەییە پڕتوانجەکانی ساڵی ١٩٨٠ی دەربارەی چارەنووسی فیلمنامە خەیاڵی-زانستییە بەناوبانگەکەی لە هۆڵیوود لە کۆتایی ١٩٦٠ ەکاندا، کە زۆرێک باوەڕیان وایە بووبێتە سەچاوەی فیلمی بەناوبانگی (ئی تی) کە ساڵی ١٩٨٢ بەرهەمهات. لە ساتی مردنییەوە هەردوو وتارەکە لە کتێبگەلی دیکەی دەربارەی ڕایدا بڵاوکراونەتەوە. سەرەڕای ئەوەش، کارێکی شیاو دەبوو گەر ئەو دوو وتارە لە کۆمەڵەوتاری (ساتیاجیت ڕای دەربارەی سینەما)شدا دابنرانایە.\nوتارە دڵخوازەکانی من، بەدەر لە وتاری ‘لەژێر چاوانی ڕۆژئاواییدا’، بریتیین لە نوسینێکی شارەزایانە دەربارەی کەلەپووری گومبووی سینەمای بێدەنگی بەنگال، هەروەها وانەیەکی قسەلەڕووانە کە لە یەکەمین قوتابخانەی فیلمدا لە شاری پوونی هیندستان لە ساڵی ١٩٧٤ وتوویەتییەوە. نووسینی یەکەم بە یادەوەرییەکی سەردەمی منداڵی دەستپێدەکات سەبارەت بە مامێکی کە خەڵکی کالکووتایە و ساتیاجیتی تەمەن نۆ ساڵان، دەورووبەری ١٩٣٠، دەباتە بینینی یەکەم فیلمی (تەڕەزان)ی جۆنی ویسموولەر. بەڵام هەموو کورسیەکان گیراون، هەربۆیە مامەکە خوارزا ئومێدبڕاوەکەی دەباتە فیلمێکی بێدەنگی بەنگالی بەناوی (هاوسەرگیریی نەفرەتلێکراو)، کە بەداخەوە بۆیان دەردەکەوێت فیلمەکە “نموونەیەکی پێشکاتی سۆفت پۆڕنی هیندییە”، ڕای-ی لاویی لێوبەخەندە وا دەنوسێت. “پاڵەوانە ژن_یان تۆ بڵێی ژنە لەخشتەبەرەکان بووبێت؟_ و پیاوەکە تازە هاوسەگیرییان کردووە و لە جێگادان، پاشان دیمەنێکی کلۆزئەپ لاقی ژنەکە پیشاندەدات کە لە قاچی پیاوەکە دەخشێت.” ساتیاجیت، کەسێکی کونجکۆڵ بە خۆتەرخانکردنێکی زوو گەشەکردووەوە بۆ سینەما، بە “بێدەنگییەکی ساردوسڕەوە” وەڵامی “با بڕۆینەوە بۆ ماڵەوە” بەپەلە و ناوەناوەکانی مامی دەداتەوە.\nوانەکەی (پەیمانگای پوون) قسەلەڕووانە ئەوە دەڵێت، بە ئاماژەدان بە سینەمای بەربڵاوی باوی هیندی کە بە ‘بۆڵیوود’ ناسراوە_جا ئەگەر فیلمەکە لە بۆمبای، کالکوتا یان مادراس بەرهەم هاتبێت_، کە “لانیکەم لە وڵاتەکەی ئێمەدا، فیلمەکان بەبێ هیچ بەشدارییەکی ڕاستەقینە لەلایەن دەرهێنەرانەوە بەرهەمدێن، یان لانیکەم بەبێ بەشدارییەک کە سروشتێکی ئەرێنییانەی هەبێت. دەرهێنەر هیچ شتێک ناکات چوونکە هیچ شتێک نازانێت”. ڕای دواتر ئامۆژگاری فیلمدرووستکەرە قوتابییە بەرزخوازەکان دەکات: ” گەر تۆ بەڕاستی بەهرەدار بیت، ئەوا زوو یان درەنگ بازاڕی خۆت دروست دەکەیت. گەر ئەو بەهرەیەشت نەبوو، بەڵام هێشتا هەر ویستت لە بازاڕدا بمێنیتەوە، تاکە یاسا کە دەبێت شوێنی بکەویت بریتی دەبێت لە یاساکانی سازشکردن”.\nبەدڵنیاییەوە بۆ ڕای زۆرینەی سینەمای باوی هیندی شتێکی بێزراو بوو، بەدەر لە هەندێ گۆرانی نوێگەر و بەهرەی زۆرێک لە ئەکتەرەکان کە هەندێکیان ڕای لە فیلمەکانی خۆیدا بە کاریگەرییەکی نایابەوە بەشداری پێکردن، بۆ نموونە ئەمجەد خان لە ڕۆڵی واجید عەلی شاهی پادشای شانشینی ئاود لە فیلمی (یاریکەری شەترەنج) دا. شیام بێنیگڵ لە پێشەکییەکەیدا دەنووسێت کە هەڵوێستەکەی ڕای بە جۆرێک بێزراوانە بوو کە “جۆرێک بوو لە نوخبەخوازی”. من وەک نووسەری بایۆگرافیای ڕای، زۆرجار لەنێو فیلمدرووستکەرە هیندییەکاندا هەڵوێستی دوژمنکارانە بەرامبەر ڕای دەبینم، کە تەنانەت پاش دوو دەیەش لە مەرگی هەر درێژەی هەیە. ئەم هەڵوێستە شیاوی تێگەیشتن و تەنانەت هاوسۆزیشە، لانیکەم تا ئاستێکی کەم. سەرەڕای ئەوەش، ئەو ژیریی و وردبینی و دونیادیدەییەی لە کۆمەڵەوتاری (ساتیاجیت ڕای دەربارەی سینەما)دا هەیە ئەوە دەخاتەڕوو کە بەبێ ئەم بەکەم سەیرکردنەی سینەمای ئاستنزمی جەماوەرخرۆشێنی ‘بۆڵیوود’، فیلمی (گۆرانیی ڕێگا بچکۆلەکە) و شاکارە جیهانییە سینەماییەکانی تری ڕای هەرگیز نەدەهاتنە بوون.\nPshtewan KamalSatyajit RaySînemaSulyRayZana Osman


له‌ده‌ورووبه‌ری که‌رکوک زه‌وی به‌سه‌ر که‌سوکاری کوژراوانی حه‌شدی شه‌عبیدا دابه‌شده‌کرێت\nهاوڵاتی، سه‌روه‌ر خه‌لیل\nگوندنشینانی کورد له‌که‌رکوک و ده‌وروبه‌ری له‌دوای رووداوه‌کانی 16ی ئۆکتۆبه‌ره‌وه جارێکیتر رووبه‌ڕووی مه‌ترسی ده‌رکردن و ده‌ستگرتن به‌سه‌ر زه‌وییه‌کان بوونه‌ته‌وه‌و حکومه‌تی عێراق و ده‌سه‌ڵاتی خۆجێیی شاره‌که، به‌بیانووی جۆراو له‌ناوچه جیاجیاکانی پارێزگاکه، مه‌ترسی دەر‌کردنی له‌سه‌ر دروستکردوون.\nدوێنێ به‌سه‌دان که‌س له عه‌شیره‌تى شه‌ممه‌ر چوونه گوندی پەلکانەو خۆیان وه‌کو خاوه‌ن زه‌وى ناساندو له‌گه‌ڵ کورده‌کانى ناوچه‌که‌دا تووشی گرژیی بوون.\nئه‌گه‌رچی ئه‌وان له‌دوای ساڵی 2003وه دوای چه‌ند ساڵێک ئاواره‌بوون له‌ناوچه‌کانی تری هه‌رێمی کوردستان، گه‌ڕانه‌وه شاره‌که‌یان و له‌لایه‌ن پارتی و یه‌کێتییه‌وه به‌بڕێک پاره قه‌ره‌بوو کرانه‌وه‌و له‌سه‌ر زه‌وی گونده‌کانیان خانوویان دروستکرد، به‌ڵام دوای کشانه‌وه‌ی پێشمه‌رگه جارێکیتر مه‌ترسی که‌وتووه‌ته‌وه سه‌ر ژیان و گوزه‌رانیان.\nئیبراهیم، ته‌مه‌ن 65 ساڵ دانیشتووی گوندی هه‌نجیره‌ی سنووری پارێزگای که‌رکوکه، ئه‌و جه‌خت له‌وه ده‌کاته‌وه که له‌دوای 16ی ئۆکتۆبه‌ره‌وه وه‌زاره‌تی نه‌وتی عێراق و به‌رپرسانی کۆمپانیای نه‌وتی باکوور هه‌ڕه‌شه‌ی چۆڵکردنی گونده‌که‌ی ئه‌و و دوو گوندی هاوسنووری ده‌که‌ن.\nگونده‌کانی هه‌نجیره‌و باجوان و چوپلیجه ئه‌و سێ گونده‌ن که له‌لایه‌ن به‌رپرسانی کۆمپانیای نه‌وتی باکووره‌وه سکاڵای یاسایی دژی دانیشتوانه‌که‌یان تۆمارکراون.\nئیبراهیم ده‌ڵێت «ئێمه دوای 2003 که گه‌ڕاینه‌وه که‌رکوک، بینیمان که گونده‌کانمان خراونه‌ته‌وه ناو دیواری کۆمپانیای نه‌وتی باکووره‌وه، بۆیه ده‌سه‌ڵاتدارانی ئه‌و کاتی که‌رکوک پێیانوتین بڕۆن له‌سه‌ر ئه‌و زه‌وییانه خانوو دروستبکه‌ن که ئێستا تێیدا نیشته‌جێین، به‌ڵام دوای 16ی ئۆکتۆبه‌ر په‌رپرسانی کۆمپانیای نه‌وتی باکوور به‌هێزه‌وه هه‌ڵیانکوتاوه‌ته سه‌ر گونده‌کانمان و داوای چۆڵکردنی ده‌که‌ن چونکه زه‌وییه‌کان موڵکی کۆمپانیای ناوبراوه، به‌ڵام ئێمه گونده‌که‌مان جێنه‌هێشتووه بۆیه له‌دادگاش سکاڵایان له‌دژمان تۆمارکردووه«.\nئه‌و سکاڵا یاساییانه‌ی دژی خه‌ڵکی ئه‌و سێ گونده تۆمارکراون له‌لایه‌ن دادگای تاوانه‌کانه‌وه، ده‌بینرێن و له‌ئه‌گه‌ری یه‌کلاییبونه‌وه‌ی دۆسییه‌کاندا ئه‌گه‌ری زیندانیکردنی خه‌ڵکه‌که ئه‌گه‌رێکی به‌هێزه.\nئیبراهیم دووپاتیده‌کاته‌وه که «دادگا بۆ ئه‌وه‌ی پشێوی دروست نه‌بێت هه‌ر جاره‌و ژماره‌یه‌ک خێزان بانگهێشتی به‌رده‌م دادگا ده‌کات».\nهاوکات عه‌شیره‌تی شه‌مه‌ر که عه‌شیره‌تێکی عه‌ره‌به‌و له‌ساڵانی نه‌وه‌ده‌کانی سه‌ده‌ی رابردوو له‌لایه‌ن حیزبی به‌عسه‌وه له‌ناوچه‌کانی باشوور و ناوه‌ڕاستی عێراقه‌وه هاورده‌ی سنووره‌که کراون، له‌نوسراوێکدا بۆ پارێزگاری به‌وه‌کاله‌تی که‌رکوک داوای چۆڵکردنی شانزه گوندی سنووری ناحیه‌ی سه‌رگه‌ڕان و قه‌زای دووبز ده‌که‌ن به‌و پێیه‌ی «ئه‌وان خاوه‌نی ئه‌و گوندانه‌ن و له‌ساڵی 2003 له‌لایه‌ن پێشمه‌رگه‌وه راگوێزراون».\nپارێزگاری به‌وه‌کاله‌تی که‌رکوکیش له‌سه‌ر هه‌مان داواکاری نوسراوی ئاڕاسته‌ی هێزه ئه‌منییه‌کانی سنووره‌که کردووه به‌ده‌م داواکاری عه‌شیره‌ته‌که‌وه بچن، به‌ڵام دوای هه‌ڵکوتانه سه‌ر گونده‌که له‌لایه‌ن عه‌شیره‌تی ناوبراوه‌وه، چه‌ند جارێک شه‌ڕو ئاژاوه له‌نێوان خێزانه کورده‌کان و خێزانه عه‌ره‌به‌کان دروستبووه که دواترینیان شه‌ڕه‌که‌ی دوێنێی گوندی په‌ڵکانه بوو.\nهه‌ڵۆ جه‌وهه‌ر، دانیشتووی گوندی په‌ڵکانه‌ی سنووری ناحیه‌ی سه‌رگه‌ڕانه‌و له‌شه‌ڕ و پێکدادانه‌که‌ی دوێنێدا، باوکی و برایه‌کی و ئامۆزایه‌کی ده‌ستگیرکراون و به‌که‌فاله‌ت ئازادکراون، ئه‌و ده‌ڵێت «عه‌ره‌به‌کان ده‌یانه‌وێت به‌زۆر له‌ماڵه‌کانمان ده‌رمان بکه‌ن و ده‌ست به‌سه‌ر زه‌وییه‌کانماندا بگرن، به‌ڵام ئێمه ئه‌وه قبوڵناکه‌ین چونکه ئێمه له‌سه‌ر زه‌وی خۆمانین».\nله‌باره‌ی شه‌ڕه‌که‌شه‌وه ده‌ڵێت «سه‌ره‌تا هێزه ئه‌منییه‌کان پاڵپشتی عه‌ره‌به‌کان بوون، به‌ڵام دوای هاتنه سه‌ر خه‌تی به‌رپرسانی پارتی و خودی کاک مه‌سعود دۆخه‌که پێچه‌وانه بووه‌و هێزه ئه‌منییه‌کان خێزانه عه‌ره‌به‌کانیان له‌و خانووانه ده‌رکرد که ده‌ستیان به‌سه‌ردا گرتبوو و ژماره‌یان 12 خانوو بوو».\nله‌لایه‌کی تره‌وه به‌ڕێوه‌به‌رایه‌تی شاره‌وانییه‌کانی که‌رکوک، رووپێویی بۆ زه‌وییه‌کانی سنووری شاره‌وانی پردێ کردووه به‌مه‌به‌ستی دابه‌شکردنیان به‌سه‌ر که‌سوکاری زیندانیانی سیاسی و شه‌هیدانی عێراق.\nئه‌و زه‌وییانه‌ی بڕیاره له‌پردێ دابه‌شبکرێن، رووبه‌ری 200 دۆنم زه‌وی کشتوکاڵییه‌و ده‌که‌ونه سنووری گوندی قه‌ره‌به‌گه‌وه‌و پێش 2003 له‌لایه‌ن حکومه‌تی به‌عسه‌وه له‌خاوه‌نه‌کانیان وه‌رگیراونه‌ته‌وه‌و کوژێنراونه‌ته‌وه‌و دواتر کراون به‌موڵکی شاره‌وانی پردێ، خاوه‌ندارێتی زه‌وییه‌کانیش بۆ عه‌شیره‌تی ساڵه‌یی ده‌گه‌ڕێته‌وه که دوای ساڵی 2003 گه‌ڕانه‌وه سه‌ر زه‌وییه‌کان و له‌به‌شێکیدا خانوویان دروستکردووه.\nعه‌شیره‌تی ساڵه‌یی له‌به‌یاننامه‌یه‌کدا که له‌چه‌ند رۆژی رابردوودا بڵاو کراوه‌ته‌وه، جه‌خت له‌وه ده‌کاته‌وه که ئه‌وان ده‌ستبه‌رداری مافی خۆیان نابن، له‌موڵکداری زه‌وییه‌کانیان و رووبه‌ڕووی هه‌ر هه‌وڵێک ده‌وه‌ستنه‌وه بۆ لێسه‌ندندنه‌وه‌ی زه‌وییه‌کانیان.\nهاوکات محه‌مه‌د نه‌جیب به‌ڕێوه‌به‌ری شاره‌وانی پردێ به‌وه‌کاله‌ت جه‌خت له‌وه ده‌کاته‌وه که ئه‌وان ورده‌کاری و رێوشوێنه‌کانی دابه‌شکردنی ئه‌و زه‌وییانه نین، چونکه وه‌ک خۆی ده‌ڵێت «ئه‌و لیژنه‌یه‌ی روپێویی بۆ زه‌وییه‌که ئه‌نجامداوه سه‌ر به به‌ڕێوه‌به‌رایه‌تی شاره‌وانییه‌کانی که‌رکوکه‌و خۆیان سه‌رپەرشتی ئه‌و بابه‌ته ده‌که‌ن».\nبه وته‌ی ئه‌و «به‌پێی بڕیارێکی وه‌زاره‌ته په‌یوه‌ندیداره‌کانی حکومه‌تی عێراق، خانه‌واده‌ی شه‌هیدان و زیندانیانی سیاسی له‌مه‌رجی شوێنی له‌دایکبوون به‌خشراون بۆ وه‌رگرتنی زه‌وی نیشته‌جێبوون، واتا ئه‌وان ده‌توانن له‌هه‌ر شوێنێکی عێراق بێت، سوودمه‌ند بن له‌وه‌رگرتنی زه‌وی نیشته‌جێبوون».\nئه‌مه له‌کاتێکدایه که به‌پێی ده‌ستووری عێراق و یاسا په‌یڕه‌وکراوه‌کان، که‌رکوک و ناوچه جێناکۆکه‌کان دۆخێکی تایبه‌تیان پێدراوه‌و پێشتر رێگه نه‌ده‌درا ئه‌و که‌سانه‌ی له‌بنه‌ڕه‌تدا خه‌ڵکی شاره‌که نین ببنه خاوه‌نی زه‌وی و خانوو له‌شاره‌که، بۆ رێگرتن له‌گۆڕانکاری دیموگرافی له‌شاره‌که‌دا.\nهاوکات له‌چه‌ند رۆژی رابردوودا له‌قه‌زای داقوق ژماره‌یه‌ک پارچه زه‌وی به‌سه‌ر که‌سوکاری کوژراوانی حه‌شدی شه‌عبیدا دابه‌شکران.\nبه وته‌ی لویس فه‌ندی قائیمقامی قه‌زای داقوق به‌وه‌کاله‌ت «فه‌رمانده‌ی حه‌شدی شه‌عبی له داقوق دوو دۆنم زه‌وی له‌جوتیارێکی کورد کڕیوه‌و کردوویه‌تی به‌زه‌وی نیشته‌جێبوون و به‌سه‌ر خانه‌واده‌ی شه‌هیده‌کانی حه‌شدی شه‌عبیدا دابه‌شیکردوون».\nئه‌و جه‌خت له‌وه ده‌کاته‌وه که «ته‌واوی ئه‌و که‌سانه‌ی له‌و زه‌وییانه سوودمه‌ند بوون له‌بنه‌ڕه‌تدا خه‌ڵکی داقوقن».\nلای خۆیه‌وه جه‌مال شکور ئه‌ندامی په‌رله‌مانی عێراق له‌سه‌ر لیستی یه‌کێتی جه‌خت له‌وه ده‌کاته‌وه که ئه‌وان له‌هه‌وڵی به‌رده‌وامدان بۆ رێگرتن له‌و پێشێلکارییانه‌ی به‌رامبه‌ر به گوندنشینانی کورد ده‌کرێت له‌که‌رکوک، ده‌ڵێت «ئێمه له هه‌وڵی به‌رده‌ومداین له‌گه‌ڵ لایه‌نه په‌یوه‌ندیداره‌کان و له‌دانیشتن و نوسراوه‌کانماندا جه‌ختمان له‌وه کردووه‌ته‌وه که به‌پێی یاساو راسپارده‌ی لیژنه‌ی مادده‌ی 140 و بڕیاری ئه‌نجومه‌نی وه‌زیران ئه‌و زه‌وییانه بۆ خاوه‌نه ره‌سه‌نه‌کانیان له‌کورد و تورکمان گه‌ڕێنراونه‌ته‌وه«.\nئه‌مه له‌کاتێکدایه که له‌سه‌ر بڕیاری سه‌رۆک کۆمار، لیژنه‌یه‌کی تایبه‌ت پێکهاتووه بۆ تاوتوێکردنی پرسی زه‌وییه کشتوکاڵییه‌کانی که‌رکوک که له نوێنه‌رانی کورد و تورکمان و عه‌ره‌ب له‌سه‌ر ئاستی ئه‌نجومه‌نی پارێزگاو په‌رله‌مانی عێراق و نوێنه‌رانی سه‌رۆک کۆمارو سه‌رۆک وه‌زیران و وه‌زاره‌ت و ده‌سته په‌یوه‌ندیداره‌کان پێکهاتوون».\nئه‌و پێیوایه یه‌کگنه‌گرتوویی لایه‌نه کوردییه‌کان و هۆکاره بۆ درێژه‌دان به‌و «پێشێلکارییانه«، داواش ده‌کات که لایه‌نه کوردییه‌کان «به‌زووترین کات» هه‌وڵه‌کانیان یه‌کبخه‌ن بۆ رێگه‌نه‌دان به دووباره بوونه‌وه‌ی ئه‌و «پێشێلکارییانه«


کوردیپێدیا - رووانگەی سوری: 215 هەزار کوژراو لە سوریادا لە ماوەی 4 ساڵدا تۆمارکرا\n📊 رووانگەی سوری: 215 هەزار کوژراو لە سوریادا لە ماوەی 4 ساڵدا تۆمارکرا | پۆل: ئامار و راپرسی | زمانی بابەت: 🏳 کوردیی ناوەڕاست\nرووانگەی سوری: 215 هەزار کوژراو لە سوریادا لە ماوەی 4 ساڵدا تۆمارکرا\nروانگەی سوری بۆ مافەکانی مرۆڤ رایگەیاند، 15 مارسی 2011 کە دەستپێکی شەڕەکەیە 215 هەزار کوژراومان\nبەڕێوبەری ڕوانگەکە، رامی عبدالرحمن، بە ئاژانسی فرانس پرێسی راگەیاند " 215 هەزارو پێنج سەدو هەژدە کوژراومان هەیە لەماوەی ئەم 4 ساڵەی شەڕدا، کە لە نێوانیاندا 66 هەزار و سەدونۆ هاوڵاتی مەدەنی هەیە " ئەوەشی ئاشکرا کرد لە سەرەتای مانگی فبرایری ڕابوردووە وە زیاتر لە 5 هەزار کەس بونەتە قوربانی کردەوە توندوتیژیەکان.\nلە نێو کوژراوەکانیشدا 10 هەزار و هەشت سەد و هەشت منداڵ هەیە، لە لایەکی تریشەوە 39 هەزار و دوو سەد و بیست وحەوت چەکداری ئۆپۆزسێۆن کوژراون کە لە نێوانیاندا چەکداری کورد و سوریشی هەیە.\nهێزەکانی رژێم 46 هەزار و 138 سەربازی لەدەست داوە کە 30 هەزار و شەش سەد و شەست ودوو کەسیان لە ریزی هێزەکانی بەرگری بوون و 647 سەربازی دیکەیان سەر بە بەرەکانی حزب اللە بوون و 2727 سەربازی دیکەیان شیعە مەزهەب بوون و لە وڵاتانی ترەوە هاتون.\nجێی ئاماژەپێدانیشە کە 3147 تەرمی هاوڵاتی دیکەش هەیە کە تاکو ئێستا نەتوانراوە بناسرێنەوە..\nسەرچاوە / العربیە\nنیگا حەمە کاکە\n📅 رۆژی دەرچوون: 16-03-2015\n➕ ئەم بابەتە لەلایەن: (هاوڕێ باخەوان)ەوە لە: Mar 16 2015 1:32PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 16 2015 1:32PM باشترکراوە\n👁 ئەم بابەتە 4,268 جار بینراوە


سەركەوتوو بووە لە چارەسەركردنی زۆر كەس\nلەلایەن دەسەڵاتدارانی میسرەوە، هاوڵاتییەك دەستگیركرا كە خۆی كردووەتە پزیشك و بۆماوەی 12 ساڵ لە دوو كلینیكی جیادا ئەو پیشەیەی ئەنجامداوە.\nبەپێ میدیاكان لەلایەن دەزگا ئەمنییەكانەوە كەسێك بەناوی (عەبدولتواب تحاوی) دەستگیركراوە كە گوایە پسپۆڕ بووە لە نەخۆشییەكانی هەناو و جگەر و كۆئەندانی هەرس و، دوو كلینیكی لە دوو گوندی سەر بە پارێزگای فیوم كردووەتەوە.\nپزیشكە ساختەكە ئەركەكەی ئەنجامداوە بەبێ ئەوەی لەو ماوەیەدا كەس ئاشكرایبكات، هەروەك دەرمانی بۆ چارەسەری نەخۆشی كۆرۆنا بەزۆر كەس داوە.\nساختەكارەكە، كە تەمەنی 46 ساڵە، دەركەوتووە كە كۆلێجی پزیشكی خوێندووە، بەڵام لە ساڵی سێیەمدا وازی لە خوێندن هێناوە، بەڵام كارتێكی ڕێگەپێدانی دەركردووە بەوەی پزیشكی شارەزایە، بەبێ ئەوەی خوێندنی تەواو كردبێت.\nدوو كلینیكی هەبووە\nدوو كلینیكی لە هەردوو گوندی سنهور و فیدیمین لە پسپۆڕی منداڵان و هەناوی و نەخۆشییەكانی كۆئەندامی هەرس و جگەر كردووەتەوە، پاش بەدەستهێنانی ڕێگەپێدانی ساختە.\nدوای لێكۆڵینەوە و سكاڵاكان بوونی هەڵە لە وێنا پزیشكییەكان و ئاراستەكردن و نوسینە پزیشكییەكانیدا هەبووە، بەجۆرێك هەندێكیان وەك دەستەواژە لە پیشەی پزیشكیدا بوونیان نەبووە.\nهەروەك دواتر دەركەوتووە كە لە سەندیكای پزیشكان تۆمارنەكراوە و، تەنها خاوەن بڕوانامەی دواناوەندییە و خوێندنی پزیشكی تەواونەكردووە.\nژمارەیەك لە دانیشتووانی هەردوو گوندەكە دوپاتیانكردووتەوە كە پزیشكەكە سەركەوتوو بووە لە چارەسەركردنی زۆرێك لە نەخۆشەكان و خاوەن ئامێری پشكنینی تیشك و ئامێری تایبەت بە دڵ بووە، هیچ كەسێكیشیان گومانی ئەوەیان لێنەكردووە كە ساختەكار و خۆی وەك پزیشك دەرخستووە.\nلەمساڵدا نزیكەی هەزار كۆچبەر گیانیان لەدەستداوە\nكازمی: هەفتانە نزیكەی 400 هەزار ڤاكسین دەگاتە عێراق\nژنێک 60 ملیۆن دۆلار بەهۆی خەوێکی مێردەکەیەوە لە یانسیبدا دەباتەوە\nژنێک لە کەنەدا بڕی 60 ملیۆن دۆلاری لە یانسیبێکدا بردەوە دوای ئەوەی ماوەی بیست ساڵ ئەو بلیتانەی کڕی…\nتێچووی جیابوونەوەكەیان 17 ملیۆن دۆلارە\nڕێگەپێدراوی شەرعی لە میسر تێچووی جیابوونەوەی یاسەمین سەبری هونەرمەندی میسری و ئەحمەد ئەبو هەشیمەی خاوەنكاری هاونیشتمانی بڵاوكردەوە، كە…\nئەنجێلا مێركل دزیی لێكرا\nلە ڕووداوێكی دەگمەندا ئەنجێلا مێركل، ڕاوێژكاری پێشووی ئەڵمانیا لەكاتی بازاڕكردندا لە ماركێتێكی تایبەت بە خۆراك لە بەرلین، جانتای…


زۆر خواردنەوەی ئاوی لیمۆ ئەم كاریگەریانە لەسەر جەستە دروست دەكات\nلێكۆڵینەوەیەكی زانستی كە لە زانكۆیەكی ئەمەریكیدا ئەنجام دراوە ئاشكرای دەكات، كە خواردنەوەی ئاو لەگەڵ پارچەیەك لە لیمۆ، بە ڕێژەی 100% بەكتریای زیان بەخش بۆ جەستە دەگوازێتەوە ئەگەر بەڕێژەیەكی زۆر بیخۆیەوە.\nبەپێی ھەواڵێكی ماڵپەڕی "livestrong" كە باس لە زیانەكانی زۆر خواردنەوەی ئاوی لیمۆ دەكات و دەڵێت، لە لێكۆڵینەوەیەكی زانستیدا، كە جەخت لەسەر ئەوە دەكاتەوە، زۆر خواردنەوەی ئاوی لیمۆ، بە شێوەیەكی زۆر بەكتریای زیانبەخش بۆ ڕیخۆڵە دەگوازێتەوە، جا چ پارچە لیمۆیەكە لەناو كوپ بێت یان ئاوی لیمۆكەی لەناودا بوو، بەڵام پارچە لیمۆی وشكراوە بە ڕێژەی 30% ئەم بەكتریایە دەگوازێتەوە.\nلە لێكۆڵینەوەیەكی ئەمەریكیدا ئاماژە بەوە دەكات، لە نێوان 21 گیراوەی میوە، كە بە میوە جۆراوجۆرەكان ڕازابووەوە، دەركەوتووە، میوەی لیمۆ بە ڕێژەی 70% بە بەكتریا پیس بووە، كە زیانی بۆ تەندروستی مرۆڤ ھەیە، ئەگەر ئاوەكەی بخۆیەوە بەشێوەیەكی زۆر چونكە زیانی هەیە بۆ گەدە و گەدەت دەسووتێنێت.\nئەگەر لە ڕۆژێكدا سێ بۆ چوار پەرداخ لە ئاوی لیمۆ بخۆیتەوە دەبێتە هۆی دروستكردی ژەهر بۆ جەستە و زیان گەیاندن بە ئەندامەكانی هەرس، هەروەها ئەم ئاوی لیمۆیە ڕێژەی ترشیەتی گەدە زیاد دەكات و PH ی جەستە بەرز دەكاتەوە.\nئه‌م بابه‌ته 4615 جار خوێنراوه‌ته‌وه


دێ چەوا زانی تو نە گەندەلی ؟!\nkurdiu 10 27/09/2020 - 15:06 وتار\nردوان گولى /سويد\nوەکی تاقیکرنەکا زاتی بو گەندەلیێ،بسپورێن زانستێ کومەلایەتی دبێژن :\nئێک : ئەگەر تە پتر شەکر یان چا کرە بەرداغا خوە تو ل هوتێلێ بی ژ وێ دەمێ تو ل مال بزانە تو یێ ئامادەی گەندەلیێ بکەی.\nدوو: ئەگەر تو پتر کلینسان یان سابینێ یان ئاڤا گولا بکاربینی دەمێ تو ل خارنگەهێ یان جهەکێ گشتی ژ وێ چەندێ پتر دەمێ تو ل مالا خوە دکەی بزانە ئەگەر دەلیڤە بو تە دروست بیت بو دزیکرنێ دێ دزیا کەی.\nسێ : ئەگەر تو بو خوە پتر خارنێ بینی وبخوی ل ئاهنگا وخارنگەهێن بوفی تێدا هەی (ئانکو ڤەکری هندی بشێ بخوە)وڤەکریە یان زەلامەک دێ فاتورا پارێ خارنێ دەت،ئەگەر بو دەلیڤە دروست بیت بو خارنا مالێ گشتی دێ خوی.\nجار: ئەگەر تو دناڤ خەلکی دا بچی هندەک جاران دەمێ نوبەتێ یان سرایێ وبێ نوبەت یان سرا تو دێ شێ لسەر ملێت خەلکی ژی خوە گەهینی کورسیکا دەستهەلاتێ.\nپێنچ : ئەگەر تو هزر کەی ئەو تشتێن تو لسەر شەقامی وجادێ ببینی ژ پارە وتشتێن دی ئەو مافێ تەیە بزانە هندەک دەستپێکێن دزیکرنێ لدەڤ هەنە .\nشەس: ئەگەر تو باراپتر گرنگیێ بدەی ناڤێ دوماهیکێ ژ ناڤێ ئێکێ بزانە تو کەسەکێ رەگەزپەرستی وچێ دبیت تو هاریکاریا هندەک کەسان بکەی بتنێ ژبەر ئەسل وهوزا وان وهەروەسا ئەگەر بو تە کەس گرنگ بن نەک هزر وبەرهەم .\nحەفت: ئەگەر تو حەژ ئافرەتەکێ بکەی چونکە ئەو داخازا چ تشتان ژ تە ناکەت بزانە تو کەسەکێ کێم بهایێ وبزانە گەلەک ئاسایە تو خوە بفروشی بو هەر کەسەکێ پتر پارا ب تە بدەت.\nهەشت: ئەگەر تو کار بدەی سەر نیشانێت هاتن وچوونێ وتە هیچ رێز ل ڤان نیشانێت هاتن وچوونێ نە گرتن بزانە تو یێ ئامادەی بو هەمی سەرپێچیان وئگەر خوە رەڤاندن وکوشتنا کەسێت بێ تاوان ژی بیت .\nنەه: ئەگەر تە تەماشەی ڤێ بەلاڤوکێ کر وپرسیارکر ئەرێ یا گرنگە ئاخفتن ودانوستاندن لسەر ڤی بابەتی بزانە تو بەرژەوەندیا خوە یا تایبەت ددانی سەر ئاشکرانەکرنا ئێش وژانێت گشتی یێن چڤاکی.\nبلا ئەم هەمی هەول وبزاڤا بکەین ببین هندەک کەس هەردەم جیاواز بین هەر لکیڤە بین وبلا ل بیرا تە بیت ئەمانەت ئەوە یا تو دکەی دناڤبەرا تە ودەرونێ تە دا ونەک ئەوا تو دکەی ل ئامادەبوونا خەلکی دا،شەرێ گەندەلیێ ژ زاتێ مروڤی دەستپێدکەت.... ئەڤ بابەتە هاتیە وەرگێران ژ زمانێ عەرەبی


ڕۆمانیزم (بە ئینگلیزی: Romanticism) جووڵانەوەیەکی ھونەری، وێژەیی، میوزیکی، ڕووناکبیری بوو کە لە ئەورووپا سەری ھەڵدا و لە کۆتایییەکانی سەدەی ھەژدەمەوە ھاتە کایەوە، لە سەدەی ١٨ی زایینیدا (١٨٠٠–١٨٥٠) گەیشتە لووتکە.\n١.٢ تایبەتمەندییەکانی ڕێبازی ڕۆمانتیزم\n٢ سەرچاوەکانی ڕێبازە ئەدەبییەکان\nھەندێک سەرچاوە دەیگەرێنەوە بۆ (Roman)کە بە لاتینی لە سەدەکانی ناوەراستدا ئەنوسرا بە واتای زاراوەی (Romantic) واتا (خۆشەویستییەک بۆ (مێینە)یەکی ئاستی چینی ئەرستۆکرات و پیاوێکی ئاسای کە ناتوانێت بگات بەو ژنە خانەدانە و تەنھا لە دورەوە سەرسامیانن، ئەم خۆشەویستییە بە شیعر دەردەبردرێت) گرنگ نییە ڕووداوەکە ڕاستی بێت یاخود چیرۆکێکی خەیاڵی مەرجی سەرەکی ئەوەیە کە سۆزیکی قووڵ ھەلبگرێت.\nیەکەم بەکارھێنانی ئەم وشەیە دەگەرێتەوە بۆ وەسفکردنی شعرەکانی ئەرستۆ و تاسۆ چیرۆکەکانی سەدەی بیستەم.\nھەندێکی کە وەک (سامۆئیل جۆنسۆن) وشەی (ڕۆمانتیک)ی لە فەرھەنگێکدا لە ساڵی ١٧٥٥ شیکردووەتەوە، ھەرچەنە گومانی زۆر لەم وشەیە ھەبووە بەڵام لە شیکردنەوەکەیدا ئاماژەی بەوە داوە کە ڕۆمانتیک وەکو چیرۆکە سەرنجراکێش و ھەستبزوێنەکان وایە و بە شەبەنگی دیمەنە سروشتییەکان ڕونکراوەتەوە ھەروەھا بە واتای شتێکی درۆ و چاوەروان نەکراو بۆ کرداریش بەکاردەھێنرێت. ڵێرەدا نووسەر بە شێوازێکی نێگەتیڤانە پێناوەی وشەی ڕۆمانتیکی کردووە.\nیەکەم کەس کە بە شێوەیەکی پۆزەتیڤانە پێناسەی وشەی ڕۆمانتیکی کردبێت (فریدریک ڤۆن شلیگل)ی ئەلمانی بووە لە دەوروبەری سالی ١٧٩٧ کە وەک ئاراستەیەکی نوێ بۆ ئەدەب دژی کلاسیکییەت، و بە شیعری پێشکەوتن و جیھانی ناوی بردووە.\nتایبەتمەندییەکانی ڕێبازی ڕۆمانتیزم[دەستکاری]\nگەرانەوەیە بۆ باوەشی سروشت، شاعیر حەز بە گۆشە گیری ناو سروشت ئەکا تا بکەوێتە ڕامان و خەیالی تێدا ئازاد بکا.\nبایەخ بە تاکی شاعیر دەدات، بەرھەمەکانی بە تەواوەتی بیر و بۆچوون و ھەست و سۆزی ھەلقولاوی ناخی شاعیر خۆیەتی.\nڕۆمانتیک باوەری بە ئازادی ھەیە، لە دەربرینی ھەست و سۆز و جۆشی ناوەوە و گوێ بە ھیچ دەستوە و قالبێکی چەسپاو نادات، ڕۆمانتیک لە بنچینەدا شۆرش و ئازادییە جلەو بەردانە بۆ ئەو ئەندێشەیەی کە ھیچ سنوورێک نایوەستێنێ.\nڕۆمانتیک لە بەیاخدانی بە کات و شوێن، تووشی نامۆی لەگەل سەردەم و شوێنی خۆی ناگونجێ بە خەیال بەرەو ڕابردووە دەگەرێتەوە و خەفەت بۆ ساتە خۆشە بەسەرچووەکان دەخوات. بۆ ڕزگاربوونیش لە ئاژاوەی سەردەم پەنا بۆ شروست دەبا.\nڕۆمانتیکەکان ھیوا و ئاواتیان زۆربوو بەلام توانای ھێنانەدی ئەو ئاواتەیان نەبوو، ناکۆکی نێوان ئاواتی زۆر و توانای کەم، ببووە ھۆی نائومێد بوون و ڕەشبینییەکی تەواو ئەمەش بەرەو وەرسبوونی بردبوون لە ژیان، و گازندەیان لە بەختی خۆیان دەکرد.\nبەھۆی ئەوەی لە ڕێبازی ڕۆمانتیکدا مرۆڤ ئازاد بوو لە دەربرینی ھەست و شعوری خۆی بۆیە مۆرکی ناوچەیی بە تەواوەتی ڕەنگی دابۆوە لە ڕۆمانتیکدا چونکە مرۆڤی یۆنانی جیاواز ئەژی لە مرۆڤی فەرەنسی کەواتە بەرھەمەکانیشیان جیاواز بوو.\nبابەتی ئەدەبی ڕۆمانتیکی ئەورووپی بابەتی ئەدەبیاتی تەقلیدی نین، دەتوانێ ھەموو شتێک بکات بە نووسین وەکو دیمەنەکانی سروشت، مێژووی نەتەوایەتی، مۆرکی ناوچەیی، شتی تایبەتی لە باتی گشتی، فەلسەفەی میسالی، ڕەگەزی لە ئاسیایی بە دەر، کەلاوە، شەو، مردن، گۆر، خەون … ھتد.\nدەربرین لە ڕۆمانتیکدا پەنا دەباتە بەرھەندێک سیمای تایبەتی وەکو (ڕزگاربوون لە دەستوور و یاسا، ئالۆزی، تێکەلکردنی ھەستەکان، بەناوییەکداچوونی ئەرکی ھونەرە جوانەکان، ڕەچاوکردنی لایەنی زاتی، لیریکی … ھتد)\nسەرچاوەکانی ڕێبازە ئەدەبییەکان[دەستکاری]\nڕێبازی ڕۆمانسیزم: کە یەکەمجار وشەی ڕۆمانسیزم دەبیستین شتی خودی و خەیاڵی و سۆز و شەیدابونی سروشت و خۆشەویستی شوێنەواری کۆن بە بیرمان دادێت ڕێبازی ڕۆمانسیزم لە ئەورووپا سەری ھڵداوە ئەم ڕێبازە شۆڕشێک بوو دژی بنەما دەقگرتوەکانی کلاسیزم.\n^ Damrosch, Leopold (1985). Adventures in English Literature (بە English). Orlando, Florida: Holt McDougal. pp. 405–424. ISBN 0-15-335045-8. ڕاگرتنی CS1: زمانی نەناسراو (link)\nوەرگیراو لە «https://ckb.wikipedia.org/w/index.php?title=ڕۆمانتیزم&oldid=947472»\nئەم پەڕەیە دواجار لە ١١:٤٥ی ٢٠ی ئایاری ٢٠٢٢ نوێ کراوەتەوە.


نێچیرڤان بارزانی له دۆخی که‌مپی شاریا ده‌پرسێته‌وه\nلایه‌نه په‌یوه‌نداره‌کانی راسپارد بۆ ئه‌وه‌ی هه‌رچی پێویسته بۆ به‌هاناوه‌چوون و یارمه‌تیدانی دانیشتوانی كه‌مپه‌كه پێشکه‌ش بکرێت\nKurdistan24 هه‌ولێر 21:23 2021/06/04\nنێچیرڤان بارزانی، سه‌رۆكی هه‌رێمی كوردستان\nکوردستان نێچیرڤان بارزانی كه‌مپی شاری رووداوی ئاگركه‌وتنه‌وه\nئێواره‌ی ئه‌مڕۆ هه‌ینی 2021/6/4 نێچیرڤان بارزانی، سه‌رۆکی هه‌رێمی کوردستان له په‌یوه‌ندییه‌کی ته‌له‌فۆنیدا له‌گه‌ڵ عه‌لی ته‌ته‌ر، پارێزگاری دهۆك له دۆخی که‌مپی شاریای پرسی، که تایبه‌ته به خوشك و برایانی ئاواره‌ی ئێزدی و پاشنیوه‌ڕۆی ئه‌مڕۆ ئاگرێکی گه‌وره‌ی لێکه‌وته‌وه، له ئه‌نجامدا ژماره‌یه‌ك ئاواره بریندار بوون و زیانێکی زۆر به که‌مپه‌که گه‌یشت.\nنێچیرڤان بارزانی ئاماده‌ییی خۆی و سه‌رۆکایه‌تیی هه‌رێمی کوردستانی بۆ هه‌موو هاوکارییه‌ك و یارمه‌تیدانی لێقه‌وماوان و که‌مپه‌که دووپات کرده‌وه و لایه‌نه په‌یوه‌نداره‌کانی راسپارد بۆ ئه‌وه‌ی هه‌رچی پێویسته بۆ به‌هاناوه‌چوون و یارمه‌تیدانیان پێشکه‌ش بکرێت.\nلای خۆیه‌وه پارێزگاری دهۆك سوپاسی په‌یوه‌ندی و به‌دواداچوونی نێچیرڤان بارزانی کرد و له دوایین پێشهاته‌کانی دۆخی لێقه‌وماوان و که‌مپه‌که و هه‌نگاو و رێکاره‌کانی مامه‌ڵه‌کردن له‌گه‌ڵ دۆخه‌که‌دا ئاگادار کرده‌وه.\nنێچیرڤان بارزانی: كوردستان دەیسەلمێنێت كە دەستوەردانی رزگاركەر دەتوانێت سەربگرێت\n19 كه‌سی دیكه به كۆرۆنا گیانیان له‌ده‌ستدا\nنێچیرڤان بارزانی و بۆریس جۆنسن كۆبوونه‌وه


خه‌ڵاتی باشترین سیناریۆ له‌فێستیڤاڵی (منتوگرا) درا به‌فیلمی (عاشقه‌كان به‌پێوه ده‌مرن)ی ده‌رهێنه‌ر شه‌هرام مه‌سله‌خی.\nشه‌هرام كه ده‌رهێنه‌ر‌و سینارستی فیلمه‌كه‌یه خه‌ڵاته‌كه‌ی پێشكه‌شی به‌ڕێوه‌به‌ری كۆمپانیای ئاسیاسێل (فاروق مه‌لامسته‌فا)و ته‌واوی ئه‌كته‌ره‌كانی كوردستان كرد‌و رایگه‌یاند "ئه‌گه‌ر پاڵپشتی ئاسیاسێڵ نه‌بوایه ئه‌م فیلمه ته‌واو نه‌ده‌بوو".\nوتیشی "ئه‌گه‌رچی له‌فیلمه‌كه‌مدا ئه‌ستێره‌كانی سینه‌مای ئێران‌و كوردستان پێكه‌وه ڕۆڵ ده‌بینن، به‌ڵام ئه‌و بینه‌ره ئێرانیانه‌ی فیلمه‌كه‌یان دیوه پێیان وایه كه ئه‌كته‌ره‌كانی كوردستان له‌ڕوی هه‌سته‌وه زۆر به‌تواناتر ده‌رده‌كه‌ون له‌فیلمه‌كه‌دا".\nمه‌سله‌خی راشیگه‌یاند "بۆیه فیلمی (عاشقه‌كان به‌پێوه ده‌مرن) بۆ ئه‌و ڕۆڵه جوانه قه‌رزاری یه‌ك به یه‌كی ئه‌كته‌ره‌كانی كوردستانه به‌تایبه‌ت ڕۆڵی شوان عه‌توف كه ڕۆڵی سه‌ره‌كی فیلمه‌كه‌یه، هاوكات ڕۆڵی ئه‌كته‌ره‌كانی وه‌ك سۆلین دڵپاك، هه‌ردێ سه‌میر، كاوه قادر، چریكه عه‌به‌ڕه‌ش‌و ئاسۆ عومه‌ر سواره‌و شاهی‌و رێباز هه‌ورامی‌و ئه‌كته‌ره‌كانی دیكه‌ش كه به‌ڕاستی ڕۆڵێكی جوان‌و شایسته‌یان له‌فیلمه‌كه نیشانداوه".\nشه‌هرام مه‌سله‌خی یه‌كێك له‌هۆكاره‌كانی سه‌ركه‌وتنی فیلمه‌كه‌ی بۆ ڕۆڵی جوانی ئه‌و ئه‌كته‌رانه گێڕایه‌وه.\nسه‌باره‌ت به‌نمایشكردنی فیلمه‌كه له‌سه‌ر شاشه‌ی سینه‌ماكانی ئێران، شه‌هرام مه‌سله‌خی ده‌رهێنه‌ری فیلمه‌كه وتی "به‌هۆی ئه‌وه‌ی به‌شی هه‌ره زۆری فیلمه‌كه به‌زمانی كوردی تۆمار كراوه‌و بابه‌ته‌كانی په‌یوه‌ندییان به كوردستانی عێراقه‌وه هه‌یه هه‌ر بۆیه له‌ئێران بینه‌ری گشتیی نییه‌و به‌هۆی ئه‌وه‌ی هاوكاته له‌گه‌ڵ نمایشی فیلمی به‌ناوبانگی (محمد رسول الله)ی ده‌رهێنه‌ر مه‌جید مه‌جیدی‌و زۆربه‌ی ریكلامی ته‌له‌فزیۆنی‌و شوێنه‌كانی دی تایبه‌تن به‌و فیلمه‌وه، به‌ڵام خۆشحاڵم كه فیلمه‌كه‌م شانبه‌شانی ئه‌و فیلمه به‌ناوبانگه نمایشده‌كرێت‌و به‌و حاڵه‌وه توانیویه‌تی بینه‌رێكی تایبه‌تی هه‌بێت".\nوتیشی "ئه‌و كه‌سانه‌ی فیلمه‌كه‌یان دیوه هه‌ستێكی باشیان له‌گه‌ڵ فیلمه‌كه هه‌بوه‌و هه‌تا بۆ جاری دوه‌م ده‌چنه‌وه بۆ سه‌یری فیلمه‌كه".\nمه‌سله‌خی وه‌ك بایه‌خدانی زیاتر به‌ئه‌كته‌ره‌كانی كوردستان، رایگه‌یاند "پۆسته‌رێكی نوێ به‌وێنه‌ی ئه‌كته‌ره‌كانی كوردستان دروستده‌كه‌م چونكه كۆمپانیای بڵاوكردنه‌وه‌ی فیلمه‌كه له‌ئێران بۆ فڕۆشی زیاتر سودی له‌ئه‌كته‌ره ئێرانییه‌كان وه‌رگرتوه بۆ پۆسته‌ره‌كه وه‌ك ده‌ركه‌وتنی سروش صحت‌و له‌عیا زه‌نگه‌نه‌و پوریا پورسورخ‌و شوان عه‌توفیش له‌به‌ر ئه‌وه‌ی ڕۆڵی سه‌ره‌كی هه‌بوه".\nده‌رهێنه‌ری فیلمه‌كه پێی وایه بۆ فڕۆشی فیلم ئه‌وه كارێكی ئاساییه چونكه له‌نمایشی فیلمه‌كه‌دا له‌كوردستان ئه‌وه پێچه‌وانه ده‌بێته‌وه.\nپه‌خش‌و بڵاوكردنه‌وه‌ی فیلمه‌كه له‌ده‌ره‌وه له‌ئه‌ستۆی كۆمپانیای (ئای لۆف فیلم)ه.\nجێی باسه پێشتر شه‌هرام مه‌سله‌خی خه‌ڵاتی باشترین فیلمی عێراقی له‌لایه‌ن لیژنه‌ی داوه‌رانی فێستیڤاڵی به‌غداد وه‌رگرتبوو.


ئابووری و شارستانیەت – History Of Kurdistan\nHome / مێژووى جیهان / شارستانیەت / ئابووری و شارستانیەت\nئابووری و شارستانیەت\nزريان احمد 2016-10-24\tشارستانیەت, مێژووى جیهان لێدوان نووسین ناچالاککراوە لە ئابووری و شارستانیەت 2,724 Views\nد. محمد ئەمین گەناوی\nهه‌ر شارستانیه‌ك به ئایدیاو جیهان بینی تایبه‌تی خۆی‌و ره‌نگ دانه‌وه‌ی ئه‌م ئایدیاو جیهانبینیه له ژیانی ماددی‌و كاردا پێناسه ئه‌كرێ و ئه‌ناسرێ. بۆ نموونه كه ئه‌ڵێین شارستانی ئیسلامی، فرعونی (مصری كۆن)، ڕۆمی، یان چینی یان ڕۆژئاوای مۆدێرن، هه‌ر یه‌كه‌یان جیهان بینی خۆیان هه‌بووه و هه‌یه له‌گه‌ڵ ژیانی ماددیان كه په‌یوه‌ندی به بواری كۆمه‌ڵایه‌تی، فه‌رهه‌نگ، عقڵیه‌ت، به‌ها مرۆییه‌كان تا ئه‌گاته شێوه‌ی ژیان و ئه‌خلاقی كارو هه‌تا جۆرو شێوه‌ی خانووبه‌ره‌و ساختمان! هه‌ر ئه‌مانه‌ش پێوه‌ر بوون‌و ئه‌بنه پێوه‌ر بۆ ته‌مه‌نی شارستانیه‌كان‌و ئه‌بنه ڕه‌گه‌زی جیاوازیان.\nبه‌ڕای من مێژووی شارستانی له‌و كاته‌وه ده‌ستی پێ كرد كه بیری ئابووری لای مرۆڤ دروست بوو به به‌كارهێنانی ئایدیاو عقل و بیری تازه له كاركردندا له ده‌وروبه‌ری خۆی. بۆ نموونه، كاتێ مرۆڤ له قۆناغی ڕاو ده‌ستی هه‌ڵگرت و چووه قۆناغی كشتووكاڵیه‌وه له سه‌ره‌تای قۆناغی كشتووكاڵی، بیری چاندن، دروستكردنی جۆگه‌و كه‌ناڵی ئاوی، زانین و دیاری كردنی كاته‌كانی تۆو چاندن و دروێنه و بیری به‌كارهێنانی ئامرازی كارو گواستنه‌وه و هه‌ڵگرتنی (پاراستنی) به‌روبووم ئه‌زموونی فێربوون و فێركردن و راهێنان، ئه‌مجار نیشته‌جێ بوون له‌و شوێنانه‌ی گونجاون و بۆ كشتوكاڵ و مانه‌وه له رووی ئاو و خاك و كه‌شه‌وه وه هه‌روه‌ها دروستكردنی قه‌واره‌ی كۆمه‌ڵایه‌تی و په‌یوه‌ندی یه‌كه‌م یه‌كه‌ی شارستانی دامه‌زرا به‌وه‌ی كه بیرو جیهان و جیهان بینی تازه له ده‌روبه‌ری مرۆڤ له‌سه‌ر ئاستی ماددی و جۆری ژیان و فه‌رهه‌نگ ڕه‌نگی دایه‌وه. به درێژایی مێژووی شارستانیه‌كان تا ڕۆژی ئه‌مرۆش فكرو جیهان بینی به پاڵنه‌رو پێویستی ئابووری ڕۆژ ناسنامه‌و جیاوازی شارستانیه‌كان وه فه‌رهه‌نگه‌كان دیاری ئه‌كات. بۆ نموونه ئه‌مرۆ ئابوری بازاڕو به‌كارهێنانی ته‌كنولۆجیاو پێشكه‌وتنی ئامرازه‌كانی ئابوری و بازاڕ هاوڕێك له‌گه‌ڵ به‌هاو جیهان بینی ڕۆژئاوا ئه‌م شارستانیه‌ی ئه‌مرۆی رۆژئاوایان دروست كردوه. هه‌ر گه‌لێ توانای بیری ئابووری و به‌رهه‌مهێنانی نه‌بێ له‌گه‌ڵ جیهان بینی و به‌ها و ئامانج و فه‌لسه‌فه‌ی ژیانی تایبه‌ت به خۆی له شارستانی دائه‌بڕێ.\nچوونكه ئابوری و به‌هاو ناسنامه فه‌رهه‌نگی و فه‌لسه‌فیه‌كانن، كه قه‌واره‌ی میلله‌تان دروست ئه‌كه‌ن، به‌هێزی و پایه‌داری هه‌ر قه‌واره‌یه‌كیش په‌یوه‌نده به هێزی بنه‌ماكانی قه‌واره هه‌یه، كه به‌داخه‌وه ئێمه‌ی كورد كارمان زۆر ماوه ئه‌م پایانه به‌هێز بكه‌ین.\nPrevious مێژووی پەرەسه‌ندنی بیری ئابووری \nNext ئایا ناوی منداڵەکەت ناوێكی عەرەبی ئیسلامیە یان ناوێکی “جاهلی” سەردەمی بتپەرستی\nحکایەتی زاواکان لەکۆشکی دەسەڵاتدا\nئەردەڵان عەبدوڵڵا لە ماوەی پێشوودا خۆشم نازانم چۆن بوو، کۆمەڵێک حکایەتی سەیرو سەمەرەم لەبارەی کۆشکەکانی …\nتیرۆركردنی فازڵ ڕەسول بۆ؟\nچیرۆكی ئەو رۆژەی عودەی لەدایكبوو و سەدام لە زینداندا بوو\n*سوڵتان عادل سەیفەدینی ئەییووبی(596ــ615ك / 1199ــ1218ك)


كه‌نده‌ييگ وه‌بنه‌چه‌ك عراقى ئاشكراى تومه‌ته‌يل خوه‌ى كرد له موسڵ\nشه‌فه‌ق نيوز/ هاووڵاتييگ كه‌نه‌دى وه بنه‌چه‌ك عراقى دگان وه تاوان خوه‌ى نا، ئه‌ويش له تومه‌تيگ وه ئه‌وه‌گ ده‌سميه‌ت پيشكه‌ش كردگه له پلان په‌مارداين وه سه‌ياره‌يل مينڕيژكرياێ ئه‌را بان بنگه‌ى ئه‌مريكى له موسڵ له ساڵ 2009 ك بويه‌سه هووكار كوشيان 5 سه‌رباز.\nفاروق خه‌ليل محه‌مه‌د عيسا (50 ساڵان) له يه‌كيگ له به‌نده‌يل تومه‌تباركردن دگان وه تومه‌ته‌يل خوه‌ى كرد له كوشتن ئه‌مريكيه‌يل و سزاى ئى تومه‌تيشه ره‌سيه‌سه زيندانكردن هه‌تاهه‌تايى، وه‌لێ نوێنه‌ره‌يل داواكارى گشتى رازى بوين له‌بان زيندانيكردنى ئه‌را ماوه‌ى 26 ساڵ وه‌گووره‌ى ريككه‌فتنيگ ئه‌را كه‌مه‌وكردن سزايه‌يل.\nجى باسه، عيسا له عراق هاته‌سه دونياو وه‌بنه‌چه‌ك عراقيه‌و ره‌گه‌زنامه‌ى عراقى و كه‌نه‌دييش ديرێگ، ك له‌ساڵ 2009 پلان دانا ئه‌را شماره‌يگ له تونڕه‌وه‌يل و ته‌قينه‌وه‌يگ خوه‌يكوشى له‌ڕێ ئه‌وه‌و ئه‌نجام دريا ئه‌را بان بنكه‌ى ماريز ئه‌مريكى له موسڵ و په‌نج سه‌رباز له‌ئاكام ئه‌و په‌لاماره كوشيان.\nپه‌رله‌مان عراق هه‌وڵ جياكردنه‌وه‌ى دو وه‌زاره‌ت تيكه‌ڵ ئه‌ياد\nئه‌نجام نه‌گرتن ديدار له‌ناونى عه‌بدولمه‌هدى و وه‌رپرسه‌يل به‌سره ئاشكرا كريا\nسوپاى ئه‌مريكى: ئيران ته‌نيا سه‌ركه‌فتگه له عراق\nئسرائيل له جواو بوردمانه‌يل ئيران په‌لامار بنگه‌يل "فه‌يله‌ق قودس" دا


له‌خانه‌قین هه‌زار خێزانى کورد به‌هۆى حه‌شدى شه‌عبیه‌وه شارۆچکه‌که‌یان جێهێشتووه\nجێگرى سه‌رۆکى شارۆچکه‌ى خانه‌قین ئاشکراى ده‌کات که به‌هۆى هه‌ڕه‌شه به‌رده‌وامه‌کانى حه‌شدى شه‌عبیه‌وه بۆ سه‌رماڵ وحاڵیان له‌ئێستادا هه‌زار خێزانى کورد له خانه‌قین ماڵ وحاڵیان جێهێشتووه‌و ڕوویان له هه‌رێمى کوردستان کردووه.\nعه‌دنان ده‌لۆ جێگرى سه‌رۆکى ئه‌نجومه‌نى شارۆچکه‌ى خانه‌قین به جه‌ماوه‌رنیوزى ڕاگه‌یاند: به هۆى ئاڵۆزبونى بارودۆخى شارۆچکه‌ى خانه‌قین وهه‌ڕه‌شه به‌رده‌وامه‌کانى حه‌شدى شه‌عبى وفشار خستنه سه‌ر هاوڵاتییه کورده‌کان،له ئێستادا هه‌زار خێزانى کورد شارۆچکه‌که‌یان به‌جێهێڵاوه‌و ڕوویان له شاره‌کانى هه‌رێمى کوردستان کردووه.\nوتیشى: حه‌شدى شه‌عبى به‌وه‌ش نه‌وه‌ستاون وله ئێستادا خراپتر له سه‌رده‌مى ڕژێمى به‌عس ده‌ستییان به پرۆسه‌ى ته‌عریبکردنى ناوچه‌که کردووه وله گه‌ڵ ئه‌وه‌شدا کارئاسانی بۆ عه‌ره‌ب ده‌کات بۆ ئه‌وه‌ى ڕوو له خانه‌قین بکه‌ن وتێدا نیشته‌جێبن، له‌گه‌ڵ ئه‌وه‌شدا ده‌ستییان به پرۆسه‌ى به شیعه کردنى ناوچه‌که‌ش کردووه وله هه‌وڵى ئه‌وه‌دا رێژه‌ى شیعه له ناوچه‌که زیاد بکات.


خولی نایابی ئینگلتەرا - سوانزی ستی vs مانچێستەر یونایتد - Soccer - Yariga - Results, fixtures, tables and statistics\nئێڤەرتۆن vs. ستۆک ستی چێڵسی vs. بێرنلی برایتۆن و هۆڤ ئالبیۆن vs. مانچێستەر ستی نیوکاسڵ یونایتد vs. تۆتێنهام هۆتسپێر مانچێستەر یونایتد vs. وێست هام یونایتد سوانزی ستی vs. مانچێستەر یونایتد ساوسامپتۆن vs. وێست هام یونایتد ئەی ئێف سی بۆرنێماوس vs. واتفۆرد بێرنلی vs. وێست برۆمیچ ئالبیۆن لیڤەرپوڵ vs. کریستاڵ پاڵاس\nسوانزی ستی vs مانچێستەر یونایتد 0-4\n80' ڕ.لوکاکۆ (G) (دروستکرا لە لایەن: H. Mkhitaryan)\n82' پۆڵ پۆگبا (G) (دروستکرا لە لایەن: H. Mkhitaryan)\n84' ئا.مارتیال (G) (دروستکرا لە لایەن: پۆڵ پۆگبا)*\n'75 بۆ م. فیڵاینی\n'82 بۆ O. McBurnie\n'75 بۆ ئا.مارتیال\n'85 بۆ ئەندەر هێرێرا\n'67 بۆ و.ڕۆتلێدج\n'67 بۆ ل. نارسینگ\n'67 بۆ Roque Mesa\n'67 بۆ ک.باڕتلی\n'75 بۆ M. Rashford\n'75 بۆ ماتا\n'82 بۆ T. Abraham\n'85 بۆ H. Mkhitaryan\n8 ل. فێر 73'\n6 پۆڵ پۆگبا 26' 82'\n9 ڕ.لوکاکۆ 80'\n11 ل. نارسینگ بۆ Roque Mesa 67'\n15 و.ڕۆتلێدج بۆ ک.باڕتلی 67'\n62 O. McBurnie بۆ T. Abraham 82'\n11 ئا.مارتیال بۆ M. Rashford 75' 84'\n21 ئەندەر هێرێرا بۆ H. Mkhitaryan 85'\n27 م. فیڵاینی بۆ ماتا 75'\n11/07/18 CLF یۆڤیڵ تاون 2 - 1 سوانزی ستی زانیاری زیاتر لەسەر ئەم یارییە\n24/07/18 CLF ئێیبار 19 : 00 سوانزی ستی زانیاری زیاتر لەسەر ئەم یارییە


ئەمەریكا هەڵوێستی نوێی لەسەر هەرێمی كوردستان ڕاگەیاند\n:: PM:01:30:02/10/2021 \nنوێنەری ئەمەریكا لە هەرێمی كوردستان ڕای دەگەیەنێت، جۆ بایدن سەرۆكی ئەمەریكا پێی وایە، دۆخی تەناهیی ڕۆژهەڵاتی ناوەڕاست پێوەستە بەسەقامگیریی عێراق و هەرێمی كوردستان، ئێمەیش هاوكاری كوردستان دەكەین لە دابینكردنی سەقامگیری و باشتركردنی ئابووری.\nئەمڕۆ شەموو دووی تشرینی یەكەم، ڕۆبەرت پاڵەدینۆ كونسوڵی گشتیی ئەمەریكا لە هەرێمی كوردستان، لە سنووری چامانكێ لە كۆنگرەیەكی ڕۆژنامەوانیدا ڕای گەیاند، بۆ دۆخی هەرێمی كوردستان و عێراق، ئەمەریكا پابەندە بەهاوكاریكردنی هەرێمی كوردستان، جۆ بایدن سەرۆكی ئەمەریكا بۆچوونی وایە، دۆخی تەناهی ڕۆژهەڵاتی ناوەڕاست پێوەستە بەسەقامگیریی عێراق و هەرێمی كوردستان.\nئەمەریكا هاوكار دەبێت بۆ سەقامگیریی كوردستان و عێراق لەلایەنی تەناهی و پەرەپێدانی لە ڕووی ئابوورییەوە.\nنوێنەرەكەی ئەمەریكا لە هەرێمی كوردستان گوتی، كار دەكەین بۆ ئەوەی كۆمپانیا گەورەكانی بواری وزەی ئەمەریكا بێنە هەرێمی كوردستان، تا ڕۆڵیان هەبێت لە بواری وەبەرهێناندا، هەروەها ئەمەریكا هاوكار دەبێت بۆ سەقامگیریی كوردستان و عێراق لەلایەنی تەناهی و پەرەپێدانی لە ڕووی ئابوورییەوە.\nباسی لەوەش كرد، لە نۆژەنكردنەوەی شوێنەكان هەمیشە پڕۆژە و بەرنامەمان هەبووە و بەردەوامیش دەبین، ئەوەیش بەپێی ئەو پلانەی دامانناوە.\nئەو گوتانەی كونسوڵی ئەمەریكا لە هەرێمی كوردستان، وەك وەڵامدانەوەیەك بوو بۆ ئەو لایەنە سیاسی و میلیشیانەی باسیان لە جێهێشتنی ئەمەریكا دەكرد لە هەرێمی كوردستان.


ئەنوەر پاشای عوسمانی و كۆمەڵكوژیی كورد\nکارزان گلی 28/12/2020 - 10:46 ڕاپۆرت\nناوی ئەنوەر پاشا بەلای خوێنەری كوردەوە نامۆیە، بەڵام ئەو كەسایەتییە لە شەڕێكدا لەگەڵ سوپای ڕووسیا هەزاران چەكداری بە كوشت داوە و بەشێكی زۆری ئەو چەكدرانەش كورد بوون.\nشەڕی (ساری كامش)، بە یەكێك لە شەڕە هەرە پڕ ئازارەكانی توركیا دادەنرێت بەرامبەر بە ڕووسیا، چونكە سوپای توركیا تووشی شكستێكی گەورە بووەوە.\nلە كۆتایی ساڵی ١٩١٤ و لە مانگی ١٢دا، بە فەرمانی ئەنوەر پاشا كە ئەوكات سوپاسالار بووە، سوپای توركیا لە (ساری كامش) رووبەڕووی سوپای ڕووسیا بووە و واشی لە سەرووی خۆی گەیاندبوو شەڕەكە دەبەنەوە، بەڵام بە شكستێكی گەورە لێی هاتنە دەرەوە.\nهەموو سەرچاوەكانی توركیا باس لەوە دەكەن، بەهۆی ئەوەی سوپای توركیا راهێنانیان نەكردبوو لە سەرمادا چۆن شەڕ بكەن، لە بەرامبەردا سوپای ڕووسیا ئەزموونی لەو ڕووەوە هەبووە، بۆیە نەیانتوانیوە بەرگەی سوپای رووسیا بگرن و هێزەكانیان لەناو چوون.\nبە گوێرەی سەرچاوە ئەكادیمی و مێژووییەكانی توركیا، لەو شەڕەدا ٩٠ هەزار چەكداری توركیا كوژراون، بۆیە ئەمین چۆلاشان نووسەری دیاری رۆژنامەی (سۆزجو)ی توركی ئاماژەی بەوە داوە، ئەو شەڕە بە شكستخواردووترین شەڕ دادەنرێت لە مێژووی توركیادا.\nنەوەی ئەنوەر پاشا بە ناوی عوسمان مایاتەپەك، قسەی بۆ (سۆزجو) كردووە و گوتوویە درۆیە ٩٠ هەزار سەربازی توركیا نەكوژراوە، بەڵكوو ٣٥ هەزار كوژراوە. ئەو دەڵێت شەڕی (ساری كامش) ١٠٠٪ شەڕێك بووە لەپێناو نیشتمان و نابێت بە سووك سەیر بكرێت. رەخنەش دەگرێت بەوەی ئەو شەڕە وەكوو خۆی هەڵسەنگاندنی بۆ نەكراوە.\nبە گوێرەی ئەو سەرچاوەیەی (ئایدن دەرە) نووسەری دیاری باكووری كوردستان بڵاوی كردووەتەوە، كاتێك سوپای توركیا ٩٠ هەزار سەربازی لێ كوژراوە لە شەڕی (ساری كامش)، ئەنوەر پاشا لە ئیستەنبۆڵ لەگەڵ چەند كەسایەتییەكی رۆشنبیر و نووسەر و رۆژنامەنووسدا كۆ بووەتەوە و گوتویەتی ئەوەندە خەم مەخۆن بۆ لە دەستدانی ٩٠ هەزار سەرباز، چونكە ٩٠٪ی ئەو سەربازانەی كوژراون بە رەگەز كورد بوون، ئیتر بەو شێوەیە كوردمان لە كۆڵ دەبێتەوە.\nئەگەر ئەو سەرچاوەیە راست بێت، كەواتە لەو شەڕەدا تەنیا ئەنوەر پاشا تۆمەتبار نییە، بەڵكوو پیلانێكی نەگریسی عوسمانییەكان بووە بۆ لەناوبردنی كورد، هەر بۆیە بەبێ راهێنانی شەڕكردن لەناو بەفرو و سەرمادا روبەڕووی رووسیا بوونەتەوە.\nبەڵام جگە لەو سەرچاوەیەی دەرە، هیچ سەرچاوەیەكی تری توركی باس لەوە ناكات كە ٩٠٪ی ئەو سوپایە كورد بوون، تەنانەت ئەو نووسەر و لێكۆڵەرانەی بەرگری لە مافی كوردیش دەكەن شتی وایان باس نەكردووە.\nدەكرێت لەو ڕووەوە لێكۆڵینەوەی زیاتر بكرێت و وردبینانەتر هەڵسەنگاندنی بۆ بكرێت، ئەمەش ئەركی نووسەرە كوردەكانی باكوور و توركیزانەكانە لەو ڕووەوە خۆیان ماندوو بكەن.\nتەنانەت لێكۆلەرە توركەكانیش رەخنە لە خۆیان دەگرن، بەوەی وەكوو پێویست ئەو شەڕەیان هەڵنەسەنگاندووە و لێكۆڵینەوەی جیدیان لەبارەوە نەكردووە.


ئەردۆغان هەرەشە لە دوو وەزیری ئەمریکا دەکات\nسه‌ركۆماری توركیا ره‌جه‌ب ته‌یب ئه‌ردۆغان: "ئه‌مڕۆ رێنمایی ده‌ده‌م به هاوڕێكانم ئه‌گه‌ر وه‌زیرانی داد و ناوخۆی ئه‌مریكا له توركیا سه‌روه‌ت و سامانیان هه‌بێت، ئه‌وا بلۆكی ده‌كه‌ین".\nسەرکۆماری تورکیا رەخنەی لەم هەنگاوانەی دوایی ئەمریکا گرت دژ بە تورکیا و وتی : "به‌تایبه‌ت ئه‌و هه‌نگاوه‌ی ئه‌مریكا له‌م دواییه ناویه‌تی له‌باره‌ی رووداوی قه‌شه‌ی ئیزمیر برۆنسۆنه‌وه، له هاوبه‌شێكی ستراتیژی ناوه‌شێته‌وه. ئه‌مه هه‌وڵی ئه‌نجامدانی ئاڵوگۆڕ پێكردنه له‌گه‌ڵ ئێمه كه یاریده‌ده‌ری به‌ڕێوه‌به‌ری گشتیی بانگی هاڵك ده‌ستگیر بكه‌ن، كه پێشتر شه‌ش جار چووه‌ته ئه‌مریكا".\nئه‌ردۆغان جەختی کردەوە کە ئەوانیش وەک تورکیا کاردانەوەیان دەبێت و وتی: "ئه‌مڕۆ رێنمایی ده‌ده‌م به هاوڕێكانم ئه‌گه‌ر وه‌زیرانی داد و ناوخۆی ئه‌مریكا له توركیا سه‌روه‌ت و سامانیان هه‌بێت، ئه‌وا بلۆكی ده‌كه‌ین. به‌هۆی برۆنسنه‌وه، ده‌ستبه‌سه‌رداگرتنی سامانه‌كانی وه‌زیری ناوخۆ و وه‌زیری دادمان له ئه‌مریكا، لۆژیکی نییه".\nئه‌ردۆغان وتیشی : "ئه‌وانه‌ی وا ده‌زانن به زمانی هه‌ڕه‌شه و بڕیاری سزادانی پڕوپووچ ده‌توانن توركیا پاشگه‌زبكه‌نه‌وه له هه‌نگاوه‌كانی، ئەوا هێشتا ئه‌م گه‌ل و وڵاته‌یان نه‌ناسیووه. ده‌كرێت ئه‌و پرسانه‌ی له نێوان ئێمه و ئه‌مریكادا هه‌یە له چوارچێوه‌ی به‌رژوه‌ندییه هاوبه‌شه‌كان، به دیدگای هاوبه‌شیی هاوپه‌یمانیی ستراتیژی چاره‌سه‌ر بكرێن".


ئیسلامییەکان لەنێوان یەکگرتن و کاری ھاوبەشدا\n07 ئەیلول 2016\nسێ بنەمای سەرەکی ھەن کە تا ئاستێک چوارچێوەیەکی فکری بۆ بیرۆکە یان چەمکی فرەیی لە ناو بازنەی ئیسلامیدا دادەڕیژن، ئەو بنچینانە لەو مەیدانەدا بەدیدی ئێمە نەگۆڕن، واتە بە پێچەوانەی ئەو دیدەی کە لەلایەن ھەندێک ڕەوتی ئیسلامییەوە پروپاگەندەی بۆ دەکرێت لە ژێر ناوی یەک بەڵگەی شەرعی و یەک تێگەیشتن و حەق و ڕاستییەکان ھەر یەکپارچەن و بەرگەی فرەیی ناگرێت.\nیەکەم :- یەکێک لە بنەماکانی موسوڵمانبون، بریتییە لە یەکپارچەیی و برایەتی و بەھانای یەکترەوە چون، ئایەتەکانی قورئان ئەم چەمکەیان لە تێگەیشتن و پەرەوەردەدا بە رونی داڕشتوە، وەک [ إن الله حب اللذين يقاتلون في سبيله صفا كانهم بنيان مرصوص]،[ واعتصموا بحبل الله جميعا]..کارکردن بۆ بەرەولای خوا ڕۆشتن و ڕو لەخودا کردن، خوای گەورە وای پێخۆشە کە کاراکتەرەکان یەک ڕیزبن، لەکاتی جوڵاندا خوار و خێچ و لارو وێر نەبن، بەڵکو تێکڕایان دەست بگرن بە بەرنامەکەی خواوە بۆ ئەوەی بە یەکپارچەیی بمێننەوە و شپرز نەبن..\nدووەم:- لەھەمان ئاستی بەھێزیی زانستیی و پەروەردەییدا، خوا عەقڵەکانی بەیەک جۆر و لەیەک ئاستدا ئەندازەگیری نەکردووە، بۆیە جیاوازی لە تێگەیشتندا، کە دەبێتە مایەی فرەیی لە دیدەکاندا، یەکێکە لە بنەماکانی تێگەیشتن لە ئیسلام، لە قورئانیشدا خوای گەورە فەرمویەتی کە [ ولايزالون مختلفين الا من رحم ربك]، ھەر لەو چوارچێوەیشدا، فرەیی لە ڕا و ڕاڤەکردندا، بووە بە یەک بنەمای چەسپاوی فکری ئیسلامی لە کۆن و نوێدا، زانایان بە جیاوازی جۆریی ( تنوع) ناویان ناوە، ھەر لەو بازنەیەشدا ئەو ھەمووە ڕا جیاوازانە لە مێژووی ئیسلامیدا جێگەی بۆتەوە..\nسێیەم:- لە پێناو پاراستنی یەک جەستەیی کۆمەڵگادا و لەھەمان کاتدا قبوڵکردنی ڕای جیاواز، لە قورئاندا نەھی لە (تنازع) و چنگە پرچەی نێوان موسوڵمانان کراوە، [ ولا تنازعوا فتفشلوا وتذهب ريحكم]، چونکە ئەو دەست لە ئێخەی یەکتر توندکردنە، دەبێتە ھۆی شکستخواردن و بنەمای برایەتی و فرەیی ھەڵدەوەشێنێتەوە، لەبەرەئەوە ڕقەبەرایەتی نێوان موسوڵمانان لەسەر بیروبۆچونی جیاواز حەرامە ..\nبە وردتر بڵێن، نابێت فرەیی ( فیقھی- فکری- سیاسی) ببێتە ڕێگای دەمارگیری و دژ بەیەککتر وەستان، نەھیکردن لە ئیسلامدا لە فرەیی نییە، بەڵکو لە دەمارگیری و قبوڵنەکردنی ڕای جیاوازە، کارەکان بە حزبی بکرێن، بەرژەوەندی حزب بخرێتە پێش بەرژەوەندی خودی ئایین یا کۆمەڵگاوە، خزمەتکردنی کۆمەڵگا بەشێکە لە ئایینداری و بۆخوا بوون، بۆیە عیبادەت دەبێت مەرام بێت لە ھەموو کارێکی ڕۆشنبیری و فکری و کۆمەڵایەتی و سیاسی و سەندیکاییشدا، نابێت مێشکەکان لێی بێئاگا ببن ، ھەرکات غافڵ بوون لەو دیسپلینە پەیدا بوو، ئەوە کارەکان لە خێر و چاکە و خواویستییەوە دەبێت بە حیزبایەتییەکی تەسک و بەرژەوەندییەکی کاتیی سیاسی و پەڕگیری بێ بەرەکەت...\nکاری ئیسلامیی، بۆ ئەوەی بۆ خوا و خەڵک بمینێتەوە، گرنگە لای کەمی بەو شکڵە بێـت، لەچوارچێوەی فرەیی فکریی و سیاسیدا کارەکان ئەنجامدەدرێن بەدور لە گیانی یەکتر لاخستن و دژایەتیکیردن و بەخراپ مامەڵە لەگەڵ یەکتردا کردن، تا برایەتی و یەکڕیزی پارێزراوبێت...\nئەو چەند پەرەگرافەی سەرەوە بیرمەند و زانایانی ئییسلامیی ھاوچەرخ لەسەری کۆکن، مەرج نییە کە گشت گروپە ئیسلامدۆستەکان یەک کیان و یەک لاشەی سیاسی بن، ئەگەرچی مەبەستیشە... بەڵکو کۆی موسوڵمانان بەھەموو جیاوازییەکانیانەوە یەک لاشەن و دەبێت وەک برا مامەڵە لەگەڵ یەکتر بکەن، بە سیاسی و نا سیاسییانەوە، وە بۆ ئەوەی بە یەک لاشەیی بمێننەوە دەبێت جیاوازی ڕا و دید قبوڵ بکەن لە نێوان یەکتردا، وە ھاوکاری یەکتریش بکەن لە کاری خێر و بونیاد نەردا، ئیتر فرەیی بوونی سیاسی و سەندیکایی مایەی نیگەرانی نییە، فرەیی سروشتی ژیانە..\nپاشان نەھێشتنی فرەیی یەکخستنی عەقڵەکان دەخوازێت، یەکخستنی عەقڵەکان نەبوو، یەک کیانی دروست نابێت، یەکختسنی عەقڵەکان بەو جۆرە ئاسان نییە کە ھەندێک بۆی دەڕوانن، نەبوونی یەک دیدی فکریی( رۆیە فکریە)، یەک گروپ و کۆمەڵیش کەرت دەکات، چ جای چەند گروپێک و چەند کیانێکی سیاسی بکات بەیەک، ئەو کەرتبونەی لەناو بزاڤە ئیسلامییەکاندا دروست بووە، بەشێکی ئەگەر دەروونی و کەسیی بێت، بەڵام ڕێژەیەکی بەرچاوی پەیوەندی بە دروست بوونی بۆچونی جیاوازەوە ھەیە لە کارکردندا، ناکرێت لەھەموو کەرت بونێکدا، ڕاستەوخۆ گشت دەرونەکان تاوانبار بکرێن، بۆ نمونە لە سودان جیابونەوەی حەسەن تورابی لە برایان بەھیچ پێوەرێک لەسەر بنەمای دەرونی نەبووە، یان حەزکردن بە سەروەری کەسیی، خوێندنەوەی مێژووی کاری ئیسلامی لە سودان پێمان دەڵێت کە گرتنی مەسافەیەک لەلایەن تورابی و برایانەوە لە یەکتر دەگەڕێتەوە بۆ ئەو جیاوازیەی کە پاش دەیەھا ساڵ لە کاری ئیسلامی و میتۆدی کارکردندا دروست بوو، لەمیسریش بەھەمان شێوە، دروستبوونی حیزبی وەسەت، لەسەر بنەمای خۆگونجاندن بوو لەگەڵ باردۆخی ناھەمواری میسری موبارەکدا نەک کێبڕکێی نێوان دەرونەکان..\nدەمەوێت بڵێم کە، پێویستە زۆر بە ھەستیاری مامەڵە لەگەڵ ئەو حاڵەتەدا بکرێت، ئەوە نەک ڕێگردەبێت لە یەکبوندا، بەڵکو ھۆکاری کەرتبونیش دەبێت، تائەو کاتە سیاسەتی مەرحەلەی ھەنوکە و دڵسۆزیی لەوەدا بەرجەستەدەبێت کە کارەکان لە چوارچێوەی ئەو سێ بنەمایەی ئەم بابەتەمان پێ دەستپێکرد دابڕێژرێت، ئیتر سۆز، سوتاندنی مەرحەلەکان، ئیرتیجالی لە بیرکردنەوە و نەخشەداناندا، دەرەنجامی خراپی لێ دەکەوێتەوە، سیاسەتی یەکگرتووش لەم کاتەدا، دەبێت وابێت کە کاری ھاوبەش و ھەماھەنگی ئیسلامی بە فراوانی ئامانج بێت و، ئەو مەوادایانەش کە ئەم خاڵەی تیادا بەرجەستە ببێت زۆر و فراوانە، چ لەناو بازنەی فکر و زانستی شەرعی، یا لەناو بازنەی سیاسەت و کێبڕکێی سیاسییانەدا، واقیعی ئیسلامی کوردستان ئەگەر لەم ھەنگاوەدا سەرکەتوو بێت، ئەوە کارێکی زۆر گەورەو نایاب ئەنجام دراوە...\nئیتر ئەو بازنە چەند فراوان بکرێت ئەوە بابەتێکیترە، بەڵام نابێت ھەوڵی تەسککردنەوەی بدرێت..\nئەکرێت ڕێک و پێک و نەخشەڕێژیی بۆ بکرێت، ڕای جیاوازیش نابێت بێتە سەر ڕاگەیاندنەکان، دیالۆگی کار و ھەماھەنگی لە ڕێگای ڕاگەیاندنەوە ناکرێت.\n*ڕاوێژکاری سیاسیی ئەمینداری گشتیی یەکگرتووی ئیسلامی کوردوستان


كۆبوونه‌وه‌ی كۆنه‌په‌رستانه‌ی مه‌زهه‌بی، هۆكاری چوونه‌سه‌ره‌وه‌ی قوربانییانی كۆرۆنا – کۆمەڵە\nچووسه‌سه‌ره‌وه‌ی خێرای ڕێژه‌ی تووش بوون به كۆویدی ١٩ و به‌رزبوونه‌وه‌ی ئاماری قوربانییانی ئه‌م نه‌خۆشییه له ئێران به‌تایبه‌ت له ماوه‌ی دوو حه‌فته‌ی ڕابردوودا، زۆرێك له بنه‌ماڵه‌كانی جه‌رگ سووتاو كردووه. به‌رپرسانی ده‌وڵه‌ت، له ماوه‌ی ڕۆژانی ڕابردوودا، ئامارگه‌لێكی بێ وێنه‌یان له ڕێژه‌ی ته‌ڵه‌فاتی ئینسانیی ئه‌م نه‌خۆشییه بڵاو كردووه‌ته‌وه. ڕۆژی دووشه‌ممه ١٩ی مانگی خه‌زه‌ڵوه‌ر، سیما سادات لاری، وته‌بێژی وه‌زاره‌تی بێهداشت و ده‌رمان ڕایگه‌یاند كه له ماوه‌ی ٢٤ كاتژمێری ڕابردوودا، ژماره‌ی تووش بووان به نه‌خۆشیی كۆویدی ١٩، سنووری ١٠ هه‌زار كه‌سی تێپه‌ڕاندووه و له ماوه‌ی یه‌ك ڕۆژی ڕابردوودا ٤٥٨ كه‌س به‌هۆی ویرووسی كۆرۆناوه گیانیان له‌ده‌ست داوه. كه‌وابوو هه‌تا ئێستا، ٣٨ هه‌زار و ٧٤٩ كه‌س به‌هۆی ئه‌م نه‌خۆشییه‌وه گیانیان به‌خت كردووه و ژماره‌ی گشت تووش بووانیش، له ٦٩٤ هه‌زار كه‌س تێپه‌ڕیوه. به‌ڵام له‌و جێگه‌وه كه ته‌نانه‌ت خودی به‌رپرسانی ڕژیم دانیان به ناڕاست بوونی ئاماره‌كان داوه و سه‌رچاوه سه‌ربه‌خۆكان باس له‌وه ده‌كه‌ن كه ئاماره‌كانی ڕژیم، سێ تا چوار به‌رابه‌ر له ئاماری واقعی كه‌مترن، ڕێژه‌ی مه‌رگی ڕۆژانه‌ی كۆرۆنا له ئێران، پتر له دوو هه‌زار كه‌س به‌رئاورد ده‌كرێ. سه‌رۆكی شۆرای شاری تاران، ڕۆژی یه‌كشه‌ممه هۆشداری دا كه ئاستی ته‌ڵه‌فات له‌مشاره، له هیچ شارێكی دیكه‌ی جیهاندا، وێنه‌ی نه‌بووه.\nلێكۆڵینه‌وه‌كان نیشانیان داوه كه توانای گیرۆیی ئه‌م ویرووسه له ئێران ٩ به‌رابه‌ر زیادی كردووه، كه‌وابوو ده‌توانین بڵێین كه نه‌خۆشیی كۆرۆنا له هه‌موو ئۆستانه‌كانی ئێران به‌ڕاستی بووه‌ته كاره‌ساتێكی مرۆیی. تا جێگایه‌ك كه به‌رپرسانی ڕژیمی ئیسلامی، له ئاسته جۆراوجۆره‌كاندا، داماوی و بێ توانایی خۆیان ڕاگه‌یاندووه و هیچ به‌رپرسایه‌تیه‌كیان وه‌ئه‌ستۆ نه‌گرتووه و ته‌نیا به دانی هۆشدار و تۆمه‌تبار كردنی یه‌كتر به هاوكاری نه‌كردن، كه‌فایه‌ت ده‌كه‌ن. پانتایی بڵاوبوونه‌وه‌ی ئه‌م نه‌خۆشییه له ماوه‌ی ڕۆژانی ڕابردوودا، بوو به‌هۆی ئه‌وه‌یكه سه‌رۆكی ٦٥ زانكۆ و فێرگه‌ی علوومی پزیشكی له ئێران، له نامه‌یه‌كی سه‌رئاواڵه‌دا بۆ وه‌زیری بێهداشتی ڕژیم، نیگه‌رانیی خۆیان له ئاست كه‌مته‌رخه‌میی به‌رپرسان نیسبه‌ت به بڵاوبوونه‌وه‌ی ئه‌م ویرووسه ده‌ربڕن و خوازیاری هاوئاهه‌نگی و هه‌وڵی جیدیی ڕژیم بن. نامه‌ی ئه‌م ٦٥ كه‌سه به سه‌عیدی نه‌مه‌كی، له‌حاڵێكدایه كه خودی وه‌زیری بێهداشتی ڕژیمیش ئیختیارێكی زۆری نییه و له ده‌خاڵه‌تی باقیی ناوه‌نده‌كانی ده‌سه‌ڵات له كاروباری وه‌زاره‌تخانه‌كه‌یدا ناڕازییه و ڕایگه‌یاندووه كه له‌م وه‌زعه‌دا هیچ كارێكی له‌ده‌ست نایه. ئه‌و هه‌روه‌ها وتوویه‌تی كه: “ئه‌گه‌ر قه‌رار بێت ڕۆژێك بێ توانایی له به‌ڕێوه‌به‌ریی ئه‌م په‌تایه، به حیسابی ئێمه بنووسن، زارم ده‌كه‌مه‌وه و هه‌مووی ئاشكرا ده‌كه‌م كه كێ خه‌ریكی چی بووه”. وته‌كانی سه‌عید نه‌مه‌كی وه‌ك یه‌كێك له كارگێڕانی درۆزنی ڕژیم، له‌حاڵێكدایه كه ناوبراو پێشتر “پێشنیاری عاقڵانه‌ی ڕێبه‌ری فه‌رزانه”ی به سپای پاسداران، به‌خاتری پێكهێنانی به‌ناو “ستادی میللی به‌ڕێوه‌به‌ریی كۆرۆنا” و “بڕیاری ژیرانه‌ی سه‌رۆك كۆمار” بۆ دامه‌زراندی بنكه‌ی به‌ڕێوه‌بردنی په‌سندكراوه‌كانی ئه‌م ستاده‌ی، ستایش كردبوو.\nله باروودۆخێكدا كه ڕۆژانه هه‌زاران كه‌س له ئێران گیرووده‌ی ئه‌م نه‌خۆشییه ده‌بن و ده‌بنه قوربانی، هه‌وڵی نومایشیی به‌رپرسانی ڕژیمی جه‌هل و سه‌ركوتی ئیسلامی، ته‌نیا له دامه‌زراندنی ناوه‌ند و ستادی فه‌رمایشیدا خۆلاسه بووه‌ته‌وه و نه ته‌نیا كارێكیان بۆ به‌رگری و هێنانه‌خواره‌وه‌ی ڕێژه‌ی تووش بوون و مه‌رگی ئه‌م نه‌خۆشییه له‌ده‌ست نایه، به‌ڵكوو هه‌وڵ ده‌ده‌ن تا باروودۆخی ئێستا بكه‌نه ده‌رفه‌تێك بۆ دزی و گه‌نده‌ڵی ماڵیی زیاتر.\nبه‌ڵام بۆچی ئاماری تووش بووان و قوربانییانی كۆرۆنا له ماوه‌ی دوو سێ مانگی ڕابردوودا وه‌ها پانتاییه‌كی مه‌ترسیداری به‌خۆی گرتووه؟ وڵامی ئه‌م پرسیاره پێویسته له سیاسه‌ت و كرده‌وه‌ی ڕژیمی ئیسلامیدا بدۆزینه‌وه. له لایه‌كه‌وه قه‌یرانی ئابووری و گه‌نده‌ڵی و دزیی ناوه‌نده‌كانی سه‌ربه ده‌سه‌ڵات، كۆماری ئیسلامیی به‌جۆرێك زه‌وینگیر كردووه كه له به‌رامبه‌ر قه‌یرانی كۆرۆنادا داماو و بێ توانایه. هه‌وڵی نومایشیی ڕژیم له‌م بواره‌شدا، به‌وته‌ی سه‌رۆكی كۆمیسیۆنی بێهداشتی مه‌جلیسی ئیسلامی، زیاتر وه‌ك گاڵته‌یه‌ك ده‌چێ تا هه‌وڵێكی جیدی. له لایه‌كی دیكه‌شه‌وه، له‌و جێگه‌وه كه یه‌كێك له پایه‌كانی ده‌سه‌ڵاتی ڕژیمی ئیسلامی له‌سه‌ر بنه‌مای فریو و كۆنه‌په‌رستی و خورافه دامه‌زراوه، به‌رپرسانی باڵای ئه‌م ڕژیمه بۆ پاراستنی ده‌سه‌ڵاته‌كه‌یان، سه‌ره‌ڕای ئه‌وه‌یكه ده‌زانن، كۆبوونه‌وه‌ی خه‌ڵك مه‌ترسیداره و ده‌بێته هۆی بڵاوبوونه‌وه‌ی زیاتری ئه‌م ویرووسه كوشنده‌یه، له ته‌بلیغ و هه‌وڵ بۆ وه‌ڕێخستنی ڕێوڕه‌سمی كۆنه‌په‌رستانه‌ی ئایینی، كۆتا نایه‌ن. حه‌سه‌ن ڕووحانیی ساخته‌چی، سه‌ره‌ڕای هۆشداره‌كانی به‌رپرسانی ته‌ندرووستی، له‌ژێر ناوی ئه‌وه‌یكه عه‌زاداریی موحه‌ڕه‌م ده‌بێ شكۆداڕ به‌ڕێوه بچێ، چرای سه‌وزی بۆ وه‌ڕێكه‌وتنی ده‌سته‌كانی سینه‌زه‌نی و كۆبوونه‌ویه عه‌زاداریی، له مانگی موحه‌ڕه‌م و سه‌فردا، هه‌ڵكردووه. له هه‌وڵێكی كۆنه‌په‌رستانه‌ی دیكه‌دا، ڕۆژی دووشه‌ممه ٥ی مانگی خه‌زه‌ڵوه‌ر، سه‌ره‌ڕای ئه‌وه‌یكه شاری مه‌شهه‌د له‌حاڵه‌تی سووری كۆرۆناییدا به‌سه‌ر ده‌بات، ڕێوڕه‌سمێكی كۆنه‌په‌رستانه‌ی دیكه له‌ژێرناوی “جێژنی به‌یعه‌ت له‌گه‌ڵ ئیمامی زه‌مان” به به‌شداریی پتر له هه‌زار كه‌س، له‌مشاره به‌ڕێوه‌چوو. وته‌بێژی وه‌زاره‌تی بێهداشتی ڕژیمیش، پێكهێنانی كۆبوونه‌وه‌ی له وه‌ها باروودۆخێكدا حه‌نایه‌ت وسف كرد. له هه‌وڵێكی دژه مرۆیی دیكه‌دا، له ١٣ی مانگی خه‌زه‌ڵوه‌ر، ساڵڕۆژی داگیركردنی باڵوێزخانه‌ی ئه‌مریكا، سه‌ره‌ڕای دژایه‌تیی ستادی به‌ڕێوه‌به‌ریی كۆرۆنا و وه‌زاره‌تی بێهداشتی ڕژیم، له‌سه‌ر بانگهێشتی “سازمانی ته‌بلیغاتی ئیسلامی“، چه‌ندین ڕێوڕه‌سمی دیكه له مه‌شهه‌د و تاران و چه‌ند شارێكی دیكه به‌ڕێوه‌چوو. وه‌زاره‌تی بێهداشت دانی به‌وه دانا كه ئاماری گیان به‌خت كردووان له‌م ڕۆژانه‌دا، “ناخ هه‌ژێن” بووه. سه‌رۆكی سازمانی نیزامی پزیشكیی مه‌شهه‌د له‌م باره‌یه‌وه وتی: “له حاڵێكدا كه پزیشكان و په‌رستاران به قیمه‌تی گیانی خۆیان خزمه‌ت به نه‌خۆشانی كۆرۆنایی ده‌كه‌ن، به‌ڕێوه‌بردنی ئه‌مجۆره به‌رنامانه، ڕێك وه‌ك ئه‌وه وایه كه تیری خڵاس له جه‌سته‌ی ماندووی كادری پزیشكی و ده‌رمانی بدرێت “.\nئه‌م نموونانه‌ی كه باسیان لێكرا، له زومره‌ی ئه‌و كرده‌وانه‌ن كه له‌م قۆناغه‌دا بوونه‌ته هۆی چوونه‌سه‌ره‌وه‌ی خێرای ڕێژه‌ی قوربانییانی كۆرۆنا له ئێران. به‌ڵام وه‌ها كاره‌ساتێك كه ده‌بێته هۆی گیان له‌ده‌ستدانی سه‌دان هه‌زار كه‌س له خه‌ڵكی ئێران، نه ته‌نیا ڕێبه‌رانی كۆماری ئیسلامی ناڕه‌نجێنێ، به‌ڵكوو بۆ مافیای سه‌ره‌كیی ده‌سه‌ڵات، ده‌رفه‌تێكی دیكه‌ش ده‌خوڵقێنێ كه له‌ڕێگه‌ی دزی و ڕانتخۆری و به‌كارهێنانی ئیمكاناتی خه‌ڵك، سه‌روه‌ت و دارایی خۆیان زیاتر بكه‌ن. بێگومان، وه‌ها ڕژیمێكی گه‌نده‌ڵ و دژه مرۆیی و بێ كه‌فایه‌ت، پێویسته به هێزی یه‌كگرتوو و ڕێكخراوی كرێكاران و جه‌ماوه‌ری هه‌ژار و سته‌ملێكراو، بۆ هه‌تا هه‌تایه بخرێته زبڵدانی مێژووه‌وه.


سۆران عومه‌ر ئه‌ندامی په‌رله‌مانی هه‌رێم له‌سه‌ر لیستی کۆمه‌ڵی ئیسلامی ده‌ڵێت کاتێک کۆبوونه‌وه‌ی په‌رله‌مان کرا ، هیچ وتووێژێک له‌سه‌ر دابه‌شکردنی پۆسته‌کان نه‌کرا له په‌رله‌ماندا و ده‌ڵێت یاداشتێکمان نوسی و په‌رله‌مانتاران هه‌موو قایل بووین به‌وه‌ی ده‌رفه‌تێکی تر بدرێت بۆ هه‌ڵبژاردنی ده‌سته‌ی سه‌رۆکایه‌تی په‌رله‌مان.\nبه‌ڕێز عومه‌ر دان به‌وه‌دا ده‌نێت له نوسینی ئه‌و یاداشته‌دا هه‌ڵه‌یه‌ک کراوه، چونکه واده‌یه‌ک دیار نه‌کراوه بۆ دیاریکردنی ده‌سته‌ی سه‌رۆکایه‌تی، وه ده‌شڵێت هه‌ڵه‌یه‌کی تریش که کراوه ئه‌وه‌یه پرسی هه‌ڵبژاردنی سه‌ر‌ۆکایه‌تی درایه‌وه به خه‌ڵکی ده‌ره‌وه‌ی په‌رله‌مان و ئاماژه‌یه‌کیشه که هه‌ر له سه‌ره‌تاوه ده‌رکه‌وت خه‌ڵکێک هه‌ن له ده‌ره‌وه‌ی په‌رله‌مانه‌وه سه‌رۆکایه‌تی په‌رله‌مانیش داده‌نێت.\nسۆران عومه‌ر ئاماژه‌ش به‌وه ده‌کات هێشتاش ئه‌و پرسانه‌ی ڕه‌هه‌ندی نیشتیمانیان هه‌یه له په‌رله‌ماندا ماون وه‌ک پرسی ده‌ستور و ده‌شڵێت ده‌شێت له‌م خوله‌ی په‌رله‌ماندا وتووێژێکی ڕژد و بابه‌تیانه‌ی له‌سه‌ر بکرێت و باسیش له‌وه ده‌کات نزیک بوونه‌وه‌ی بزووتنه‌وه‌ی گۆڕان و پارتی دیموکراتی کوردستان کاریگه‌ری ده‌بێت به‌سه‌ر ئه‌و پرسانه‌وه.\nبه‌ڵێن ساڵح وتووێژی له‌گه‌ڵ سۆران عومه‌ر ئه‌ندامی په‌رله‌مانی هه‌رێم له‌سه‌ر لیستی کۆمه‌ڵی ئیسلامی کردووه.\nوتووێژ له‌گه‌ڵ سۆران عومه‌ر


پن كۆد ئاگاداریه‌كان JCC نرخی سه‌وزه و میوه نرخی دراو زێر و خۆراك سه‌ره‌كی هه‌واڵ پارێزگار: بۆ چارەسەری قەیرانەكان پێویستمان بە هاوكاری زانكۆكانە پارێزگای سلێمانی 2017-04-17 سەردار قادر ل. پارێزگاری سلێمانی داوا دەكات زانكۆكانی سلێمانی لەرێگەی توێژینەوەی زانستی و كۆڕو كۆنفرانسی تایبەتەوە هاوكار بن لەچارەسەری قەیران و كێشەكاندا و راشیدەگەیەنێت مانگی 5ی داهاتوو كۆنفرانسێكی تایبەت بە دیاردەی زیادەڕەوی لە سلێمانی بەرێوە دەبەن.\nئەمرۆ 17ی نیسانی 2017 سەردار قادر ل. پارێزگاری سلێمانی پێشوازیكرد لە پرۆفیسۆر بروس وال كر فێرگسن سەرۆكی زانكۆی ئەمریكی لە سلێمانی.\nوێرای دەربڕینی خۆشحاڵی بەدیدارەكە پارێزگاری سلێمانی رۆڵی زانكۆی ئەمریكی بەرز نرخاند لە پێشخستی توانا زانستیەكانی كوردستان و زانكۆكەی بەروویەكی گەشی سلێمانی وەسف كرد.\nپارێزگار روونی كردەوە لە سلێمانی كۆمەڵێك قەیرانی جۆراو جۆر سەری هەڵداوە بۆ چارەسەركردنیشیان پشگیری و هاوكاری زانكۆكانیان پێویستە و پێشنیاری كرد زانكۆی ئەمریكی دیدارێكی تایبەت بە كێشەكان لە سلێمانی ئەنجام بدات.\nهەروەك پێشنیاری كرد دیداری سلێمانی زانكۆی ئەمریكی هەر تایبەت نەبێت بە كێشە سیاسیەكان و بیر لە بوارەكانی تریش بكەنەوە.\nئاشكراشی كرد مانگی داهاتوو لە سلێمانی كۆنفرانسێكی تایبەت بە دیاردەی زیادەڕەوی ئەنجام دەدرێت و داوای كرد زانكۆی ئەمریكش هاوكاری كۆنفرانسەكە بكەن بۆ ئەوەی چارەسەری گونجاو بۆ ئەو دیاردە نەخوازراوە بدۆزرێتەوە.\nسەرۆكی زانكۆی ئەمریكی لە سلێمانی، وێرای خۆشحاڵی بە دیدارەكە تەئكیدی كردەوە زانكۆكەیان هەمیشە پشتیوان و هاوكار دەبێت لەگەڵ دامەزراوەكانی سلێمانی بۆ چارەسەركردنی كێشەكان و گەشەپێدانی ئاستی رۆشنبیری و زانست و كلتور.\nئه‌م بابه‌ته 266 جار بینراوه  هه‌واڵی زیاتر سیمینارێك سه‌باره‌ت به ڕۆڵی ئایتی له پارێزگای سلێمانی به‌ڕێوه چوو پارێزگار پێشوازیكرد لە كونسوڵی ئێران لیژنەی باڵای چارەسەركردنی كێشە كشتوكاڵییەكان كۆبووەوە هه‌واڵه‌كان


کرێی خوێندن لە زانكۆ و پەیمانگە تایبەتەکان بەڕێژەی (١٠بۆ ٢٠%) کەمکرایەوە\n05:54 - 22/11/2020\nبەلەبەرچاوگرتنی بارودۆخی دارایی هاوڵاتیانی هەرێمی کوردستان، وەزارەتی خوێندنی باڵا و توێژینەوەی زانستی، کرێی خوێندن لە زانکۆ و پەیمانگە تایبەتەکان بەپێی ئەنجامەکانی ڕێزبەندی نیشتیمانی زانکۆکانی کوردستان، بەڕێژەی (١٠ بۆ ٢٠ %) بۆ سەرجەم قۆناغەکانی خوێندنی ساڵی (٢٠٢٠-٢٠٢١) کەمکردەوە.\nئەمڕۆ یەکشەمە ڕێکەوتی (٢٢/١١/٢٠٢٠) بەسەرپەرشتی د. ئارام محمد قادر سەرۆکی ئەنجومەنی وەزارەت و وەزیری خوێندنی باڵا و توێژینەوەی زانستی و ئامادەبونی بریکاری وەزارەت و سەرۆک زانکۆکان و ئەندامانی ئەنجومەنی وەزارەت، کۆبونەوەی تەواوکاری ژمارە (١٠)ی ئەنجومەنی وەزارەتی خوێندنی باڵا و توێژینەوەی زانستی بە شێوەی ئۆنلاین بەڕێوەچو.\nلەسەرەتای کۆبونەوەکەدا د. ئارام محمد قادر بەناوی ئەنجومەنی وەزارەتی خوێندنی باڵا و توێژینەوەی زانستی جارێکی تر پرسەو سەرەخۆشی ئاراستەی بنەماڵەی کۆچکردو د. فەرسەت سۆفی پارێزگاری هەولێر کردو درودو سڵاوی نارد بۆ گیانی پاکی کە لەم قۆناغە هەستیارەدا لەدەستدانی پیاوێکی خەمخۆر و جدی لەبەڕێوەبردنی کار و بەدەمەوە هاتنی داخوازییەکانی خەڵک، خەسارەتێکی گەورەیە بۆ خەڵک و حکومەتی ھەرێمی کوردستان. بۆ ئەمەش وتی: داواکارم لەپەروەردگاری مەزن ئەمە دوا کۆستی خانەوادە بەڕێزەکەیان بێت و سەبرو ئارامیش ببەخشێتە کەسوکارو ھاوڕێکانی.\nهەروەها پرسەو سەرەخۆشی ئاراستەی سەرجەم ئەو مامۆستاو فەرمانبەرو خوێندکارو قوتابیانە کرد لەم ماوەیەدا بە هۆی پەتای نەگریسی کۆرۆنا گیانیان لەدەستداوە، بۆ ئەمەش هاوخەمی ئاراستەی کەسوکارو بنەماڵەو هاوڕێکانی کرد و هیوای خواست هەمو لایەک سەلامەت و تەندورست بن و کۆچکردوان بە بەهەشتی بەرین شاد بکات.\nسەبارەت بە کەمکردنەوەی کرێی خوێندن لە زانکۆ و پەیمانگە تایبەتەکان، د. ئارام محمد قادر وەزیری خوێندنی باڵا و توێژینەوەی زانستی ئاماژەی بە کاری لێژنەی تایبەتمەند لەسەر ئاستی وەزارەت بەم ئەرکە کردو دەستخۆشی لێکردن بۆ کارەکانیان لە ڕابردو.\nبۆ ئەمەش وتی: هەرێمی کوردستان بە بارودۆخێکی تایبەت گوزەر دەکات بە شێوەیەک پێویستە هەموان ڕەچاوی بارو گوزەرانی دارایی خەڵکی خۆمان بکەین و لە هەمان کاتیشدا بتوانین هەلی خوێندن بۆ هەموان دەستەبەر بکەین، لەو چوارچێوەیەشدا وتی: بۆ ئەوەی روحیەتی کێبڕکێی زانستی لە دامەزراوە ئەکادیمیەکان بپارێزین و بە لەبەرچاوگرتنی باوردۆخی هاوڵاتیان بڕیارماندا بە کەمکردنەوەی کرێی خوێندن لە زانکۆ و پەیمانگە تایبەتەکان بۆ ساڵی خوێندنی (٢٠٢٠-٢٠٢١) ئەویش بەپێی ئەنجامەکانی ڕێزبەندی نیشتیمانی زانکۆکانی کوردستان کە لەلایەن وەزارەتی خوێندنی باڵا و توێژینەوەی زانستی ڕاگەیەنراوە بەم شێوەی خوارەوە:\nئەو زانکۆیانەی دەکەونە گروپی B، بەڕێژەی (١٠%) کرێی خوێندن کەمدەکرێتەوە.\nئەو زانکۆیانەی دەکەونە گروپی C، بەڕێژەی (١٥%) کرێی خوێندن کەمدەکرێتەوە.\nئەو زانکۆیانەی دەکەونە گروپی D، بەڕێژەی (٢٠%) کرێی خوێندن کەمدەکرێتەوە.\nسەرجەم پەیمانگە تایبەتەکان و کۆلێژە زانکۆییەکان بەڕێژەی (٢٠%) کرێی خوێندنیان کەمدەکرێتەوە.


Kurdîpêdiya - یەپەسە بە بۆنەی چوارەمین ساڵیادیی دامەزراندنیی ڕاگەیەنراوێکی بلاوکردەوە\n📝 یەپەسە بە بۆنەی چوارەمین ساڵیادیی دامەزراندنیی ڕاگەیەنراوێکی بلاوکردەوە | Pol: Bellgenamekan | Zimanî babet: 🏳 کوردیی ناوەڕاست\nیەپەسە بە بۆنەی چوارەمین ساڵیادیی دامەزراندنیی ڕاگەیەنراوێکی بلاوکردەوە\nکۆردیناسیۆنی یەپەسە رایگەیاند، یەکینەکانی پاراستنی سڤیل (یەپەسە) لە ناوەندی جزیر، سوور، شڕنەخ، نسێبین، گەڤەر، هەزەخ، فارقین، گمگم، سلۆپی، دێرک، وان، ستەور، کەربۆران، شەمزینانشەمزینان، بسمل، سێرت و روحا بە شێوەیەکی سروشتنی خۆی بەڕێکخستن کرد، دواتر ڕێکخستنەکە گەیشتە ئاستی ناوەندی. ئێمە چوارەمین ساڵیادی دامەزراندنی یەپەسە لە ڕێبەر ئاپۆ لە شەهیدانی شۆڕش و گەلی کورد پیرۆز دەکەین.\nلە ڕاگەیەنراوەکەدا لە کەسایەتی شەهیدانی خۆبەڕێوەبەری یادی هەموو شەهیدەکان کرایەوە و بەڵێندرا ئامانجی شەهیدان جێبەجێ بکەن.\nکۆردیناسیۆنی یەپەسە ڕایگەیاند، بەر لە 4 ساڵ بەرخۆدانی خۆبەڕێوەبەریی، تایبەتمەندی قڕکەر و دڕندەی چینی سەردەستی ئاشکرا کرد و ئەمڕۆ بە باشی دیارە و ئاماژەی بەوەدا، بەرخۆدانی خۆبەڕێوەبەری لە دژی دەسەڵاتی ئاکەپە /مەهەپەی دڕندە و کارەکتەری چینی سەردەستی تورکی قڕکەر کە بووەتە بەڵای سەری مرۆڤایەتی، بەرخۆدانێکی تایبەت بوو، هەم بۆ ئەم قۆناغە و هەم بۆ داهاتوو زیاتر واتا دەبەخشێت. میراتی فەرماندە قاڕەمانەکان و پێشەنگەکانی ئەم بەرخۆدانە چیاگەر، زەریان، محەمەد تونچ، خەباتکار، سێڤێ، ئیسلام، چەکۆ، و تێکۆشانی بە هەزاران گەنج، ژن و پیاو کە تۆڵەیان دەکرێتەوە، نیشانەی مسۆگەری سەرکەوتنە.\nڕاگەیاندن و دروستکردنی خۆبەڕێوەبەریەکانی جزیر، سوور، سلۆپی بە بەرخۆدانی خۆبەڕێوەبەری دەستیان پێکرد و سەرەتا لە نسێبین، شرنەخ، گەڤەر و هەزەخ لە هەموو دەڤەرێکی باکووری کوردستان بە بەرخۆدانی خۆبەڕێوەبەری گەیشتە ئاستێکی بەرز و بۆ داستانی تێکۆشان گۆڕا. ئەم تێکۆشانە بە هۆی کۆبوونەوەی ڕێکخستنی گەل لە بەرخۆدان تا ڕاپەرین و سەرهەڵدان، بوو بە هێڵی تێکۆشانی تاکتیکی ڕێپێوانی سەرکەوتن. بەرخۆدانی خۆبەڕێوەبەرایەتی کە مانیفیستۆی ژیانە، بێگۆمان لە ساڵی پێنجەم دا پێویستە زیاتر ڕوون بکرێتەوە و هەنگاوی پراکتیکی بۆ بنرێت. ئێمە وەک میلیتانی ئەم هەوڵدانە، هەوڵەکانمان بەردەوام دەبن.\nئێمە چوارەمین ساڵیادی دامەزراندنی یەپەسە بە جۆش و خروشێکی گەورە پیرۆز دەکەین و بە دەرفەتێکی گەورەوە دەست بە 5مین ساڵی تێکۆشان دەکەین. بەم هزر و بڕوایە 4مین ساڵیادی دامەزراندنی یەپەسە لە گەلی کوردستان پیرۆز دەکەین و لە کەسایەتی شەهیدانی بەرخۆدانی بەڕێوەبەری بەرێزەوە یادی هەموو شەهیدان دەکەینەوە. بەلێن دەدەین لە 5مین ساڵی تێکۆشانی یەپەسەدا تێکۆشانمان بە ڕوحی فەرماندە فیداییەکانمان لە ژێر دروشمی 'ڕێبەری ئازاد و کوردستانێکی ئازاد فراوانتر بکەین و شەڕی بەرخۆدان گەش بکەین.\n#شەمزینان | #19-01-2020 |\n 📡 Mallper | 🏳 کوردیی ناوەڕاست | ماڵپەری ئەی ئێن ئێف نیوز - 19-01-2020\n📅 Publication date: 19-01-2020\n➕ Em babete lelayen: (Benaz Jola)ewe le: Jan 20 2020 10:53AM tomarkirawe\n✍ Em babete bo diwacar lelayen: (Benaz Jola)ewe le: Jan 20 2020 10:53AM baştirkirawe\n👁 Em babete 875 car bînrawe


یەکێتی ئەوروپا پێشنیاری قەدەغەکردنی نەوتی ڕووسیا دەکات تاوەکو پوتن " باجێکی گەورە " بدات\nسەرۆکی کۆمسیۆنی ئەوروپا ئۆرسۆلا ڤۆن دێر لین\nسەرۆکی کۆمسیۆنی ئەوروپا پێشنیاری قۆناغ بە قۆناغی قەدەغەکردنی هاوردەکردنی نەوتی ڕووسیای کرد، هەروەها سەپاندنی سزا بەسەر بانکە گەورەکان و بەرپرسانی باڵای سەربازیی ڕووسیادا.\nپلانەکە دەبێت لەلایەن وڵاتانی یەکێتی ئەوروپاوە پەسەند بکرێت، هەرچەندە لەوانەیە زیان بە یەکێتییەکە خۆشی بگەیەنێت چونکە پشتی بە نەوتی ڕووسیا بەستووە.\nبەڵام داگیرکارییەکەی ڕووسیا لە ئۆکرانیا و نوێبوونەوەی هێرشەکانی ڕووسیا لە ڕۆژهەڵاتی ئۆکرانیا و وێنەی کوشتارییەکان لە شارۆچکەکانی ئۆکرانیا بوونەتە هۆی زاڵبوون بەسەر سەپاندنی سزایەک بەسەر ڕووسیادا کە زیان بە یەکێتی ئەوروپاش دەگەیەنێت.\nسەرۆکی کۆمسیۆنی ئەوروپا وتی مۆسکۆ دەبێت ڕووبەڕووی دەرەنجامەکان ببێتەوە.\nسەرۆکی کۆمسیۆنی ئەوروپا ئۆرسۆلا ڤۆن دێر لین بە پەرلەمانی ئەوروپای وت " پوتن دەبێت باجەکەی بدات، دەبێت باجێکی گەورە بدات لەسەر دوژمنکارییە دڕندانەکەی."\nوتیشی " ئەمڕۆ پێشنیاری قەدەغەکردنی هاوردەکردنی نەوتی ڕووسیا دەکەین لە سەرانسەری ئەوروپا."\nڕێوشوێنەکانی کۆمسیۆن بریتین لە قەدەغەکردنی نەوتی خاوی ڕووسی لە ماوەی شەش مانگدا و قەدەغەکردنی بەرهەمە پاڵێوراوەکان تاوەکو کۆتایی ساڵی 2022. ڤۆن دێر لین بەڵێنیدا کاریگەریی قەدەغەکردنەکە لەسەر ئابوورییەکانی ئەوروپا کەم بکاتەوە.\nئەگەر پەسەند بکرێت، ئەوا یەکێتیەکە دەچێتە پاڵ ئەمەریکا و بەڕیتانیا کە پێشتر هاوردەکردنی نەوتی ڕووسیایان قەدەغە کردووە، گەورەترین سەرچاوەی داهاتی ڕووسیا هەناردەکردنی نەوت و گازە کە زیاتر لە نیوەی نەوتە خاوەکەی و بەرهەمە پیتڕۆڵیۆمەکانی بە وڵاتانی ڕۆژئاوا دەفرۆشێت.\nڤۆن دێر لین وتی " ڕووبەڕووی پشت بەستنمان دەبینەوە بە نەوتی ڕووسیاوە. لە ڕاستیدا ئاسان نابێت چونکە هەندێک لە وڵاتانی ئەندام لە یەکێتیەکەدا بەشێوەیەکی بەرچاو پشتیان بە نەوتی ڕووسیا بەستووە، بەڵام هەر دەبێت قەدەغەی بکەین."\nپێشبینی دەکرێت لەم هەفتەیەدا باڵیۆزەکانی وڵاتانی ئەندام لە یەکێتییەکە تاوتوێی پێشنیارەکان بکەن و ڕێگە بدەن بەزوویی ببنە یاسا.\nجگە لە نەوتیش، پێشنیار کراوە سزا بەسەر بانکە گەورەکانی ڕووسیاشدا بسەپێندرێن، لەوانەش سبێر بانک، پێشتریش سزا بەسەر کۆمەڵێک بانکی ڕووسیدا سەپێندراوە و لە سیستمی سویفتی بانکیی دەرکراون.\nڤۆن دێر لین وتی " سبیر بانک و دوو بانکی دیکەی گەورە لە سیستمی سویفت دەردەکەین، کە تاوەکو ئێستا گەورەترین بانکی ڕووسییە. ئەو بانکانە دەکەینە ئامانج کە بەشێوەیەکی ڕێکخراو گرنگن بۆ سیستمی دارایی ڕووسی و توانای پوتن بۆ هەڵگیرسانی کاولکاری."\nوتی " ئەمە بەتەواوەتی کەرتی دارایی ڕووسیا لە سیستمی دارایی جیهان دادەبڕێت."\nوتیشی بەرپرسی سەربازیی باڵای زیاتری ڕووسیا ڕووبەڕووی سزاکانی وەکو سڕکردنی سەرمایەکانیان و قەدەغەکردنی گەشت دەبنەوە، بەڵام بەبێ ئەوەی ناوەکانیان ئاشکرا بکات. وتی " دەربازتان نابێت لەمە."


وەزیری ناوخۆی ئەڵمانیا هەڕەشەکانی سەر ڕۆژئاوای وڵاتەکەی بە داعشەوە دەبەستێتەوە\nتۆماس دی مازیێر وەزیری ناوخۆی ئەڵمانیا ڕایگەیاند پۆلیسی وڵاتەکەی هەوڵی هێرشێکی تیرۆریستیان پوچەڵکردۆتەوە لە سەنتەرێکی بازرگانی لە شاری ئیسن کە دەکەوێتە ڕۆژئاوای وڵاتەکەوە و هەڕەشەکە دەبەستێتەوە بە داعشەوە.\nشایەنی باسە ئەڵمانی لە حاڵەتی ئامادەباشیدایە دوای ئەوەی توندڕەوەکان چەند هێرشێکیان کردە سەر فەڕەنسا و بەلجیکا و هەروەها دوای ئەو هێرشەی مانگی دوازدەی ساڵی پێشوو کە کرایە سەر بەرلین و لە ئەنجامدا 12کەس کوژران و چەکدارانی داعش بەرپرسیارێتی خۆیان لەسەر هێرشەکان ڕاگەیاند.\nڕۆژی شەممە پۆلیس یەکێک لە گەورەترین سەنتەرەکانی بازرگانی ئەڵمانیای داخست دوای ئەوەی سەرچاوەکانی ئاسایش هۆشیارییان دا لەسەر بوونی هەڕەشەیەکی تیرۆریستی و پۆلیس لێپێچینەوەی لەگەڵ دوو پیاودا کرد کە پەیوەندییان بە هەڕەشەکەوە هەبوو.\nدی مازیێر وتی ڕێگەمان لە هێرشەکە گرت و کەسێکی سەر بە داعش سەرپەرشتی هەوڵی هێرشەکەی کردبوو.\nوتیشی " فەرمان هەن لەلایەن کەسێکەوە کە لە ئەڵمانیاوە سەردانی سوریای کردبوو، ئەمەش دەیسەلمێنێت کە پەیوەندییەکە بەهێزە، باشبوو دەسەڵاتدارانی فیدراڵی و هەرێمی وریابوون."\nهەروەها لەلای خۆشیانەوە پۆلیسی ئەڵمانیا ڕایانگەیاند لێپرسینەوە لە گەنجێک دەکەن تەمەنی لە سەرەتای بیستەکاندایە دوای ئەوەی لە شارۆچکەی ئوفنبورجی نزیک سنوری فەڕەنسا دەستگیریان کرد.


فوئاد حسێن هەرێمى کوردستان رۆژانە ٥٠٠ هەزار بەرمیل نەوت رەوانەى دەرەوەى دەکات\n2216 جار خوێندراوه‌ته‌وه\nوەزیرى دارایی عێراق ئاشکراى دەکات، ئەو نەوتەی هەرێم خۆی هەناردەی دەکات کە برەکەی نزیکەی ٥٠٠ هەزار بەرمیلە بەشێکی لێدەداتەوە لە قەرزی ئەو کۆمپانیا نەوتییە بیانیانەی لەکاتی قەیرانی دارایی و بڕینی بودجەی هەرێم و شەری داعش لێمان وەرگرتوون.\nفوئاد حوسێنی وەزیری دارایی عیراق لە چاوپێکەوتنێکیدا لەبەرنامەی " بالحرف الواحد" ی کەناڵی " شەقییە" باس لەکۆمەڵێک تەوەری پەیوەست بە گەمارۆکانی سەر ئیران و سەردانی بریکاری وەزیری گەنجینەی ئەمەریکا بۆ بەغدا و دۆسیەی نەجمەدین کەریم و رادەستکردنی نەوتی هەرێم بە بەغدا کرد .\nسەبارەت بە سەردانی بریکاری وەزیری گەنجینەی ئەمەریکا بۆ بەغدا کە گوایە بۆ ئەوە بووە هۆشداری بە لایەنی عێراقی بدات چیتر مامەڵە لەگەڵ لایەنی ئیرانی نەکەن و دراوی قورس بۆ ئەو وڵاتە نەگوازنەوە، فوئاد حوسێن ئەوەی رەتکردەوە کە عێراق گەمارۆکانی ئەمەریکیا بۆسەر ئیران پیشێل کردبێت، ئەوەشی رەتکردەوە ئەمەریکییەکان بەزمانی هەڕەشە قسەیان کردبێت یان هیچ لیستیکیان دابیت بەلایەنی عێراقی کە ناوی ئەو بانک و کۆمپانیایانەی تێدا بیت کە مامەڵە لەگەڵ ئیرانییەکان دەکەن، بەلام دەڵێت، ئەوان ئەگەر بزانن لەشوێنێک کەموکوڕی هەیە لایەنی عێراقی ئاگادار دەکەنەوە.\nسەبارەت بە ناردنی بودجەی هەریم و رادەستکردنی نەوتی هەرێم بە بەغدا ، فوئاد حوسێن ئەوەى خستەڕوو، بودجەی عێراق زۆر ڕوونە بابەتی مووچە پابەندییەکە لەسەر شانی حکوومەتی عێراقی و دەبێت چۆن مووچەی نەجەف و شارەکانی تر دەدات ئاواش مووچەی فەرمانبەرانی هەرێم بدات کە لە "ماددەی ١٠ بڕگەی جیم "ئەوە یەکلایی کراوەتەوە و لە مەسەلەی بودجەی هەرێم جیاوازە.\nهەروەها وەزیرى دارایی عێراق دەشڵێت، ئەو نەوتەی هەرێم خۆی هەناردەی دەکات کە برەکەی نزیکەی ٥٠٠ هەزار بەرمیلە بەشێکی لێدەداتەوە لە قەرزی ئەو کۆمپانیا نەوتییە بیانیانەی لەکاتی قەیرانی دارایی و بڕینی بودجەی هەرێم و شەری داعش لێمان وەرگرتوون ، بەشێکی قەرزی ئەو کۆمپانیا و بەڵێندەرە ناوخۆییانەی لێدەدرێتەوە کە پارەیان لای حکوومەتی هەرێمە .